Reubencf/Amharic_corpus huggingface dataset:
በተለይ የአፋር ክልልና የአዲስ አበባ ከተማ አስተዳደር በኮሚሽኑ ዉስጥ አለመካተት ሲጀመር አዋጁን ስለሚጥስ ሲቀጥልም የፍትሕ ጉዳይም ስለሆነ በኮሚሽኑ ዉስጥ ሊካተቱ ይገባል፡፡ ሌላ የግጭት ምንጭ እንዳይሁኑም አስቀድሞ መጠንቀቅ ያስፈልጋል፡፡
በሕዝብና ቤት ቆጠራ ወቅት ቆጣሪዎቹ ሁለት ዓይነት ቅጾችን ይጠቀማሉ፡፡ አንዱ አጭር ቅጽ ሲሆን አድሜ፣ ጾታ፣ ብሔር፣የአፍ መፍቻ ቋንቋ፣ ሃይማኖት የመሳሰሉትን የያዘ ነዉ፡፡ ይኼ ከሁሉም ሰዉ መረጃ የሚወሰድበት ቅጽ ነዉ፡፡
ሁለተኛዉ ረጅም ቅጽ ሲሆን ከቤተሰብ መካከል (ብዙ ጊዜ ከአምስት ሰዉ አንዱን በመምረጥ) በአንዱ የሚሞላ ነዉ፡፡ ከ15 እስከ 20 በመቶ ገደማ የሚሆነዉ ሰዉ በረጅሙ ቅጽ ላይ የሰፈሩትን ጥያቄዎች ይመልሳል፡፡ ማኅበራዊና ኢኮኖሚያዊ ጉዳዮች ናቸዉ፡፡
በአጭሩ ቅጽ መሠረት የሚሰበሰቡ መረጃዎች አንዱ ብሔር ነዉ፡፡ ብሔር የሚወነሰዉ በመላሹ ሰዉ ነዉ፡፡ ብሔሩ ምን እንደሆነ የሚወስነዉ የሚቆጠረዉ ሰዉ ነዉ ማለት ነዉ፡፡ የሕጻናትን ብሔር በሚመለከት የሚመልሱት በወላጆች መሆኑ አይቀሬ ነዉ፡፡ ምክንያቱም የብሔርን ምንነት ስለማያዉቁ፡፡
በተለይ የተለያየ ብሔር ያላቸዉ ወላጆች በሚኖሩበት ጊዜ መረጃዉን የሚሰጠዉ ሰዉ ወገን የልጆቹን ብሔር ከራሱ/ሷ ብሔር ጋርማመሳሰሉ አይቀሬ ነዉ፡፡ ብሔራቸዉ የተለያዩ ባለትዳሮች መኖራቸዉ የታወቀ ነዉ፡፡ ስለሆነም ስለ ሕጻናት የሚሰጡ ምላሾችን ቆጣሪዎችም ወላጆችም ትኩረት ሊሰጡ ይገባል፡፡ ምክንያቱም የብሔር ብዛት ዉክልናን ይወስናል፡፡ የብሔር ብዛት የፌደራል ድጎማን ይወስናል፡፡ አሁን ላይ የብሔር ቁጥር ብዙ አንድምታ አለዉ፡፡ በመሆኑም ወላጆች ትኩረት ሊሰጡት ይገባል!!
የዘር ማፅዳት ወንጀል በአለማችን ታሪክ የነበረ ነገር ቢሆንም በተለይ ከቀድሞዋ ዩጎዝላቭያ መበተን ጋር ተያይዞ በተፈፀሙት ወንጀሎች ትኩረት ያገኘ በህዝብ ላይ የሚፈፀም የማሳደድድና የማፈናቀል ወንጀል ነዉ። እኤአ ከ1992-1995 በተካሄደዉ የቦስንያ ሄርዞጎቪና ጦርነት ሙስሊሞችና ክሩአቶችን ሰርቦች በግዳጅ ቀያቸዉን እንዲለቁ በማድረጋቸው ከአንድ መቶ ሽህ በላይ ሙስሊሞችና ክሮአቶች የዘር ማፅዳት ወንጀል ሰለባ ሆነዋል። በቅርቡም በባንግላዴሽ የሚኖሩት ሶስት መቶ ሽህ የሮሄንጊያ ማህበረሰብ አባላት በገፍ ከቀያቸዉ እንዲሰደዱ የተደረገበትን አለምን ያሳዘነ ድርጊት የተባበሩት መንግስታት ድርጅት የዘር ማፅዳት ወንጀል በሚል ኮንኖታል። የተባባሩት መንግስታትት ድርጅት የኤክስፐርቶች ኮምሽን የዘር ማፅዳት ወንጀልን “a purposeful policy designed by one ethnic or religious group to remove by violent and terror-inspiring means the civilian population of another ethnic or religious group from certain geographic areas” (ሆነ ተብሎ በተቀረፀ ፖሊሲ አንድ ዘዉግ ወይም የሃይማኖት ቡድን ሲቪል ህዝብን ወይም ሌላ ዘዉግን ወይም የሃይማኖት አባላትን በሃይል ወይም በማስፈራራት ከአንድ አካባቢ እንዲለቁ ማድረግ ነዉ።) የዘር ማፅዳት ወንጀል ዋና አላማ አንድ ቡድን የእኔ ብቻ ነዉ ከሚለዉ አካባቢ የሌላ ዘዉግ አባላትትን በማስወጣት አንድ ወጥ (homogenous) ማህበረሰብ ለመፍጠር ነዉ። የዘር ማፅዳት ወንጀል በብዛት የሚፈፀመዉ በአብዛኛዉ ዘዉጋዊ ስሜቶች በገነኑበትና የፖለቲካ መሳርያ ሆነዉ በሚያገለገሉበት የአለማችን አካባቢዎች ነዉ።
በአገራችን ሰሞኑን በለገጣፎ አካባቢ ብሄርን መሰረት አድርጎ የተፈፀመዉ መፈናቀል የህዝብን ትኩረት የሳበ አሳዛኝ ክስተት ሆኖ አልፎአል። ከዚህም በተጨማሪ በበርካታ ኢትዮጵያዉያን ዘንድ ለኢትዮጵያዊነት ፍቅር አንገታቸዉን ይሰጣሉ የተባሉት አቶ ለማ መገርሳ ከሶማሌ ክልል የተፈናቀሉ የኦሮሞ ተወላጆችን ወደ ቀያቸዉ ከመመለስ ይልቅ በአዲስ አበባና በዙርያዋ አካባቢ እንዲሰፍሩ በማድረግ የእኔ የሚሉትን ህዝብ ከተሞችን እንዲቆጣጠር እየሰሩ እንደሆነ ገልፀዋል። ከዚህም በተጨማሪ ፊንፊኔ ኬኛ በሚባለዉ የስግብግብነት ፖለቲካ በህገወጥ መንገድ ለአንድ አካባቢ ሰዎች መታወቂያ እየተሰጠ እንደሆነ ማስረጃዎች ወጥተዋል። ይህን አይነት አይን ያወጣ አድልዎና የዴሞግራፊክ ምህንድስና አሰራር ህዝብን ያሳዘነዉ ቲም ለማ የሚባለዉ ቡድን ይምልና ይገዘትበት ከነበረዉና ህዝቡ ድጋፉን እንዲሰጠዉ ካደረገዉ ‘የኢትዮጵያዊነት’ ትርክት በተቃራኒ የቆመ መሆኑ ነዉ። ህወሃት ያደርገዉ የነበረዉ የዘረኝነት አካሄድ አሁንም መልኩን ቀይሮ በመካሄድ ላይ እንዳለ በቂ ምልክቶች እየታዩ ነዉ። ይህን አይነት አካሄድም በኬኛ ፖለቲካ ታጅቦ በተጠናከረ መልኩ እንደሚቀጥል ለማወቅ ነብይ መሆን አይጠይቅም። ምናልባት ኢትዮጵያ የምትባለዉ አገር ታሪክ ከመሆንዋ በፊት ከዚህ አገር ከሚያፈርስ መርዘኛ የዘረኝነት አካሄድ ለመዉጣት የበሽታዉን ምልክቶች ሳይሆን የበሽታዉን ስርና መሰረት ማወቅና ማከም ያስፈልጋል።
ወደድንም ጠላን ለዘር ማፅዳት ወንጀል የዳረገን ሰሞኑን እነ ዶ/ር አብይ አንደራደርበትም ያሉት የዘዉግ ፌዴራሊዝም መሆኑን መገንዘቡ በጣም አስፈላጊ ነዉ። ስራ ላይ ያለዉ ህገ መንግስት የማእዘን እራስ የሆነዉ ‘የብሄሮችን የራስን እድል በራስ የመወሰን እስከ መገንጠል’ ርእዮተ አለም ታሪካዊ አመጣጡ፣ ትርጉሙና በእኛም ሆነ በሌሎች አገሮች ተግባራዊ የሆነበት መንገድ ከዴሞግራፊ ምህንድስናና ዘር ማፅዳት ጋር የቅርብ ትስስር ያለዉ ነዉ። በኢትዮጵያ የግራ ፖለቲካን ያራመዱት ሃይሎች የተከተሉት ‘የብሃር ጭቆና’ ትርክት በሩስያ ከተካሄደዉ የሶሻሊስት አብዮት ጋር የቅርብ ትስስር ያለዉ ነዉ። ሌኒንና ስታሊን በሩስያ አብዮት ለማካሄድ ዝግጅት ሲያደርጉ ሩስያዊ ካልሆኑት ልሂቃን የሚነሳዉን የዘዉግ ጥያቅ ለመመለስ ሲሉ በብሄር ጉዳይ ላይ ያተኮረ ‘ ማርክሲዝምና የብሄር ጥያቄ’ የሚል ፅሁፍ አወጡ። ስታሊን ለብሄር የሰጠዉ ትርጉም አሁን በእኛ ህገ መንግስት የተካተትዉን ትርጉም የያዘ ሲሆን ለብሄር ጥያቅ መፍትሄዉም ‘ የራስን እድል በራስ መወሰን እስከ መገንጠል’ ነዉ ተብሎ ተቀመጠ። ከ1924 ጀምሮ በነበሩት ህገ መንግስቶች በሙሉ ይህ መርህ የህገ መንግስታቸዉ ዋና አካል ሆኖ ቀጠለ።
በአገራችን በየአካባቢዉ እየተካሄደ ያለዉን የዘር ማፅዳት ለመረዳት በሶቭየት ህብረት የነበረዉን ሁኔታ መረዳት በጣም ይጠቅማል። ሶቭየት ህብረት የራስን እድል በራስ መወሰን እስከመገንጠል የተባለዉን የስታሊን ሃሳብ ተግባራዊ ካደረጉ በሁዋላ ሌሎች ብሄሮች በሩስያ ጭቆና ዉስጥ ነበሩ በሚል ሁሉም ብሄሮች የኔ ነዉ የሚሉት ክልል እንዲኖራቸዉ ተደረገ። እያንዳንዱ ብሄር የራሱ ባንዲራ ፥ መንግስትና መሬት እንዲኖረዉ ተደረገ። በየካባቢዉ ይኖሩ የነበሩ የሌላ ብሄር ተወላጆች በባቡር እየተጫኑ ወደ እናት ክልላቸዉ በገፍ እንዲመለሱ ተደረገ። እነ ስታሊን ህዝቡ አገራዊ አመለካከት እንዲኖረዉ የማይፈልጉ የነበረ ሲሆን እንደዉም ማንኛዉም ሰዉ በተቻለ መጠን አገራዊ ማንነት እንዳይኖረዉና አካባቢያዊ ማንነቱን እንዲያዳብር ያበረታቱ ነበር። በ1920ዎቹና 30ዎቹ ስታሊን በወሰደዉ የዘር ማጥራት ፕሮጀክት ራሳቸዉን እንደ አንድ ብሄር የማያዩ የነበሩትን ማህበረሰቦች መቀየር አስቸጋሪ እየሆነ ሲመጣ ሰዎች በግዳጅ አንድ ብሄር እንዲመርጡ ማስገደድ ተደረገ። ይህ የስታሊን ፕሮጀክት በተለያዩ ማህበረሰቦች መካከል የነበረዉን ሰላማዊ ግንኙነት ሙሉ በሙሉ ወደ ተቀናቃኝነትና ጠላትነት ቀየረዉ። ማህበረሰቦች የጎሪጥ መተያየት ጀመሩ። በአንድ መልኩ ልዩነትን እያበረታቱ በሌላ በኩል ደግሞ ኮሚኒስት ፓርቲዉ ሁሉንም ስልጣን መቆጣጠሩን መቀጠሉ የፈጠረዉ ቅራኔ አገሪቱን ሊበትናት ችሎአል።
ወደ ሃገራችን ስንመለስ ያላዋቂ ሳሚ የሆኑት ጥራዝ ነጠቆቹ የ 1960ዎቹ የተማሪዎች እንቅስቃሴ መሪዎች አገራቸዉንም ሆነ ማርክሲዝምን በቅጡ ሳይረዱ የስታሊንን የብሄር ጭቆና ትርክት እንዳለ በመኮረጅ አማራን በጨቋኝነት ሌላዉን በተጨቋኝነት በመፈረጅ አገሪቱን ቀዉስ የከተተዉን መርዝ በአገሪቱ ፖለቲካዉ ዉስጥ ተከሉ። የዚህ የተማሪዎች እንቅስቃሴ ዉላጅ የሆነዉና በአማራዉ ጥላቻ ያበደዉ ህወሃት ስልጣን ላይ ሲወጣ ከላይ የተገለፀዉን የስታሊንን መርህ በህገ መንግስት በማስፈር ተመሳሳይ ዘር የማፅዳት ስራ አካሄደ። ህዝቡን በጎሳ ክልል በማጠር ኢትዮጵያዊነትን ወንጀል በማድረግ ህዝቡ በሙሉ በግድ ጎሳ እንዲኖረዉ አደረገ። ይህ ሰይጣናዊ ተልእኮ ላለፉት 27 አመታት ያመጣዉን ቀዉስ ለመግለፅ አስቸጋሪ ነዉ።
ከአስር ወራት በፊት ወደ ስልጣን የመጡት ጠ/ሚኒስት አብይ ከተሾሙበት ቀን ጀምሮ ስለ ኢትዮጵያዊነት የሚያደርጉት ዲስኩር ህዝብን አይደለም ወፍን ከሰማይ ማዉረድ የሚችል ነበር። ህዝቡ ከዚህ የዘረኝነት ስርአት የተላቀቀ መስሎት ከዳር እስከ ዳር ድጋፉን ሰጣቸዉ። ከአርባ አመታት በላይ ፖለቲካ ዉስጥ ነበርን የሚሉት የተቃዋሚ መሪዎችም የለዉጡ አቅጣጫና ፍኖተ ካርታ ምንድነዉ ብለዉ ሳይጠይቁ ለዉጡ እንዳይደናቀፍ በሚል አብረዉ መነዳት ጀመሩ። ዶሮ ብታልም ጥሬዋን እንደሚባለዉ በኢትዮጵያ ሱሴነት የሚታወቀዉ የቲም ለማ ቡድን በአፍ ከሚገለፀዉ ኢትዮጵያዊነት ዉጭ መሰረታዉ የፖሊስ ለዉጥ ካለማድረጋቸዉም በላይ በጎሳ ፌዴራሊዝም እንደማይደራደሩ፥ በአዲስ አበባ ላይ ያላቸዉን ልዩ መብትና አፋን ኦሮሞን ብሄራዊ ቋንቋ የማድረጉን ስራ አጠናክረዉ እንደሚቀጥሉ ግልፅ አደረጉ። ከዚህም ባላፈ እነዚህ ሰዎች ላለፉት 27 አመታት ከተሰነቀሩበት የጎሰኝነት ዋሻ ስለመዉጣታቸዉ ብዙ ማስረጃ ማቅረብ አልተቻለም። እንደዉም ባለፉት ወራቶች የተፈፀሙትን ድርጊቶች ስንመረምር ለዉጡ በዋናነት ከህወሃት ወደ ኦዴፓ ስልጣን የመሸጋሸግ ጉዳይ እንደሆነ መረዳት ይቻላል። እነ ኢትዮጵያ ሱሴዎች ለቡራዩ የዘር ማፅዳት ያሳዩት ወገንተኘነት፥ የአዲስ አበባን ህዝብ አፍሰዉ ያሰሩበት፥ የካቢኔ ቦታዎችን የተቆጣጠሩበት መንገድ፥ ጓደኞቻቸዉን ለፍርድ ማቅረብ አለመፈለጋቸዉ፥ በአዲስ አበባ የሚደረገው መታወቂያ እደላና የለገጣፎዉ ዘርን ያማከለ ማፈናቀል ሲታይ አዲሶቹ መሪዎች በመሰረታዊ ደረጃ ያንኑ የኖርንበትን የዘር መዘዉር እያሽከረከሩት እንደሆነ መገንዘብ ይቻላል።
አሁን ትኩረት እየተደረገበት ያለዉ ህዝቡን የሚያማልሉ ነገሮችን በማዉራት ከእለት ወደ እለት ስልጣንን እያጠናከሩ መሄድ ነዉ። በቅርቡ የቀረበዉ አንዱ ማደናገርያ ኢህአዲግ ወደ አንድ ፓርቲ መቀየሩ ከጎሳ ፖለቲካን እንደሚያወጣን ተደርጎ የቀረበበት መንገድ ነዉ። ኢትዮጵያ ውስጥ ስራ ላይ ያለው ፌዴራሊዝም ለዜጐች እውቅና ያልሰጠ፥ ዜጋ ለመሆን ቅድሚያ የጐሳ አባልነትን የሚጠይቅና ብሄር ብሄረሰቦች የሚል ስም የወጣላቸው ጐሳዎች ራሳቸውን በራሳቸው የማስተዳደር እስከ መገንጠል መብት የሚሰጥ ነው። ይህ አይነት የአስተዳደር መዋቅር በጐሳ የተደራጁ ፓርቲዎችን መኖር ግድ ይላል። አንድ የፖለቲካ ድርጅት ከጐሳ ወደ አገራዊ አወቃቀር እቀየራለሁ ሲል እንዴት አድርጐ አልደራደርበትም የሚለውን የጐሳ ፌዴራሊዝም እንደሚያስቀጥለው ግልፅ አይደለም። የጐሳ አደረጃጀት ለዚህ የፌዴራል ስርአት አንቀሳቃሽ ሞተር ነው። ይህ የጐሳ ፌዴራሊዝም ያለጐሳ አደረጃጀት አንድ ኢንች መጓዝ አይችልም።
ጠ/ሚ አብይና ቡድናቸዉ እውነት እንደሚያወራውና እንደሚወራለት የኢትዮጵያዊነት ስሜት ካለው ቅድሚያ ሊሰጠው የሚገባው ይህንን ፀረ ሰብ የሆነ መርዝ ህገ መንግስት ለመቀየር ጥረት ማድረግ ነው። ይህ ሳይሆንና የራሱን ፓርቲ በዘረኝነቱ እፀናለሁ እያለ ኢህአዴግ የሚባለውን ሙት ድርጅት በብቃት ላይ የተመሰረተ አገራዊ ፓርቲ አደርገዋለሁ የሚለው ፉከራ በመርህም ሆነ በተግባር ትርጉም የማይሰጥ ነው። አገራዊ ፕሮግራም ያላቸው ተቃዋሚ ፓርቲዎች አገራዊ ፕሮግራም ይዘው የሚንቀሳቀሱት ስልጣን ቢይዙ ይህንን የጐሳ ፌዴራሊዝም እንቀይረዋለን ከሚል እምነት በመነሳት እንጅ ይህን የጐሳ ፌዴራሊዝም በአገራዊ የፖለቲካ ፕሮግራም ልንመራው እንችላለን ከሚል እምነት አይደለም። ይህ ሊሆን እንደማይችል ያውቁታል። አንድ ስልጣን ላይ ያለ ፓርቲ ግን ከፈረሱ በፊት ጋሪውን አስቀድማለሁ ቢል ባዶ ቅጥፈት ከመሆን አያልፍም። ኢህዴግን ለስሙ አንድ ፓርቲ ነው ብሎ ማወጅ የሚቻል ቢሆንም ይህ የጐሳ ስርአት እስካለ ድረስ ውስጣዊ አደረጃጀቱ ጐሳዊ ባህርይውን እንደያዘ ይቀጥላል። ትግራይን በትግሬዎች፥ አማራውን በአማራና ኦሮሙውን በኦሮሞ ብቻ አስተዳድር የሚለው የፌዴራል ስርአት አወቃቀር የግድ ከላይ የዳቦ ስም ቢያወጡለትም ውስጣዊ ጐሳዊ አደረጃጀታቸውን ይዘው እንዲቀጥሉ ያስገድዳቸዋል። ለዚህ ነው የዶ/ር አብይ የጐሳ ፌዴራሊዝም ሳይነካ ኢህአዴግን አንድ አገራዊ ፓርቲ አደርጋለሁ የሚለው ቃል አገሪቱ ከገባችበት አዙሪት ለመዉጣት አቅም የሚያንሰዉ።
ይህ የለዉጥ ሁኔታ ውልና አቅጣጫ የሌለዉ በመሆኑ አገሪቱ ወደ አጠቃላይ ቀዉስ እያመራችና የዘር ማፅዳቱ ሂደት በየአካባቢው እየቀጠለ ይገኛል። አገዛዞች በተቀያየሩ ቁጥር ራሳቸዉን እንደፃድቅ እየቆጠሩ ያለፉትን ስርአቶች ስህተት መድገማቸዉን ቀጥለዋል። እነሱ ቤተ መንግስቱን ሲቆጣጠሩት እራሳቸዉን እንደ ብፁእና ጥፋት እንደማይመጣባቸዉ አድርገዉ ያስባሉ። በቅዱስ መፅሃፍ የተገለፀ አንድ ታሪክ ሁኔታዉን ይገልፀዋል። አስቴር በቤተ መንግስት እየኖረች አይሁዳውያን እንዲጠፉ የሚያዝዘው አዋጅ ሲወጣ መርዶክዮስ ይህ አዋጅ እንዲሻር ንጉሱን ገብታ እንድታናግር ሲጠይቃት በማመንታቷ ” በንጉሥ ቤት ስለ ሆንሁ ከአይሁድ ሁሉ ይልቅ እድናለሁ ብለሽ በልብሽ አታስቢ። በዚህ ጊዜ ቸል ብትዪ ዕረፍትና መዳን ለአይሁድ ከሌላ ስፍራ ይሆንላቸዋል፥ አንቺና የአባትሽ ቤት ግን ትጠፋላችሁ፤ ደግሞስ ወደ መንግሥት የመጣሽው እንደዚህ ላለው ጊዜ እንደ ሆነ ማን ያውቃል?” የሚል መልእክት ላከባት። ዶ/ር አብይና ቡድናቸዉ ወደ ስልጣን ሲመጡ የኢትዮጵያ ህዝብ የደገፋቸው ወያኔ ካመጣብን ዘረኝነትና የመበተን አደጋ ያድኑናል ከሚል እምነት ነበር። እየሆነ ያለው ግን ተቃራኒው ነው። አሁንም በዘር ተቧድነው ቤተ መንግስቱን ተቆጣጥረው የወያኔን ስግብግብነት እያስናቁት
ይገኛሉ። በአንደበት ስለ አንድነት እየተሰበከ በተግባር ግን ፊንፊኔ ኬኛ እያሉ በዘር ፌዴራሊዝም አልደራደርም ይላሉ። አገሩ እየፈራረሰ መሆኑን አይኑን ከፍቶ ለሚያይ ሰው ግልፅ ነው። የሚያሳዝነው እነ ዩጐዝላቭያን የበተነው የጐሳ አስተዳደር የእኛ የሚሉትን ህዝብ ጥቅም ያስጠብቅልናል ብለው ሙጭጭ ማለታቸው ነው። ያልገባቸው ነገር በዚህ የጐሰኝነት አዋጅ ማንም አትራፊ አይኖርም። ዛሬ ቤተመንግስቱን ስለያዙ ከጥፋት እድናለሁ ብለው ማሰብ አይገባቸዉም። እነሱም ሆኑ እወክለዋለሁ የሚሉት ህዝብ ከሚመጣው ጥፋት አይድንም።
በተለይ በኢትዮጵያዊነቱ ብቻ ተማምኖ ነገሮች ከዛሬ ነገ ይለወጣሉ በሚል በጎሳ ባለመደራጀት የሚጠብቀዉ ማህበረሰብና በአክራሪ ብሄርተኞች ጨቋኝ ነዉ ተብሎ የተፈረጀዉ ለረጅም ዘመን በጎሳ ሳይደራጅ የቆየው የአማራዉ ማህበረሰብ ለዘር ማፅዳት የተጋለጡ ናቸዉ። ለአክራሪ ብሄረተኞች የሚያደላ ህገ መንግስትና መዋቅር እንዲሁም ይህ ነዉ የሚባል የረባ ጠንካራ ተቃዋሚ ፓርቲ አለመኖሩ እነዚህን የማህበረሰብ ክፍሎች ለከፋ አደጋ እንዲጋለጡ አድርጓል። በዚህ ከፋፋይ ህገ መንግስት ላይ ቆመን ዴሞክራሲና የተረጋጋ አገር ይኖረናል ማለት የህልም እንጀራ ከመሆን አያልፍም። ለዚች አገር መረጋጋትና እድገት የሚበጀዉ ከዚህ የጎሳ ፌዴራሊዝም ተላቀን የዜጎችን መበት፥ አገራዊ አንድነትንና የዘዉጌዎችን ባህላዊና እራስን በራስ ማስተዳዳር የሚያስችል አዲስ ህገ መንግስታዊ ስርአት መመስረት ሲቻል ነዉ። ይህ የማይቻልና ሁኔታዎች በዚህ የሚቀጥሉ ከሆነ ግን ሁሉም ራሱን ለመከላከል በየጎሳው የመደራጀቱ ሂደት በፍጥነት እየቀጠለ ይሄዳል ማለት ነዉ። ይህ ዘረኛ የጎሳ አስተዳደር በስራ ላይ እስካለ ድረስና ምንም አይነት መሰረታዊ የፖሊሲ ለዉጥ ሳይደረግ በአንደበት በሚነገሩ ነገሮችን ብቻ ተማምኖ መዘናጋት በቡራዩ፥ ለገጣፎ፣ ጌዶኦ፥ ወልቃይት፥ ድርዳዋ፥ አዋሳና ሌሎች ቦታዎች እንዳየነዉ ዘርን መሰረት ላደረገ መፈናቀልና ዘር ማፅዳት መጋለጥ ይሆናል። አሁን ያለዉን አሳሳቢ ሁኔታ ለመለወጥና ምናልባትም እያንዣበበ ያለዉን ጥፋት ለማስቀረት ሁሉም ያዋጣኛል ብሎ በሚያምንበት አደረጃጀት በቁርጠኘነት መታገል ይኖርበታል። ከዳር ቆሞ ዘር ለገበሬ ነዉ እያሉ መዘናጋት ለአክራሪ ብሄረተኞች የዘር ማፅዳት ወንጀል ሲሳይ መሆን ነዉ።
እኛ CNC የእኛ ተቋም ከ ዝርዝሮች ወደ ክፍሎች machined ጋር ይሰጣሉ. ፈጣን እና ትክክለኛ. የ አእምሯዊ ንብረት ለእነርሱ ንድፍ እና ሰዓት ላይ ክፍሎች ለማድረስ, ለመጠበቅ እንደ እኛ በትክክል የእርስዎን ክፍሎች ለማምረት እና ይጥቀሱ ዋጋ ምንም ይሁን ምን እኛ በምትጠብቀው ያልበለጠ ማድረግ ምን ዋጋ ነው.
እኛ ክፍሎች መላኪያ በኩል ጥቅስ ለማግኘት የእርስዎን ጥያቄ ለመቀበል ቅጽበት ጀምሮ ከእኛ በጣም ሐሳቡን እና የትብብር አጋር ለመሆን ታገኛላችሁ. የእርስዎ ትዕዛዝ የአእምሮ ሰላም ለመስጠት እና መተማመን ለመገንባት ያግዛል ያደርጋል ላይ ያለውን እድገት apprised በመጠበቅ መሆኑን እንገነዘባለን. እኛም አልፎ አልፎ ያለንን ቁርጠኝነት የስብሰባ ተፈታታኝ የላቸውም, ነገር ግን እኛ ማድረግ ከሆነ, እኛ መጀመሪያ እነሱን ለመነጋገር ይሆናል.
የ የአሜሪካ በጣም የተጠቁ ወንዞች® ሪፖርት የላይኛው ሚሲሲፒ በ 2020 ዝርዝር አናት ላይ ዘርዝረዋል ምክንያቱም የአየር ንብረት ለውጥ እና መጥፎ የወንዝ እና የውሃ ተፋሰስ አስተዳደር በወንዙ ዳርቻ ለህዝብ ደህንነት የሚዳርግ ስጋት ነው ፡፡
የ የአሜሪካ በጣም የተጠቁ ወንዞች® ሪፖርቱ በተፈጥሮ አካባቢያዊ እንቅስቃሴ ውስጥ ከሚታወቁ እና ረዥም ዕድሜ በኖረባቸው አመታዊ ሪፖርቶች ውስጥ አንዱ ነው. በየዓመቱ ከ 1984 ጀምሮ በየአካባቢያቸው የሚገኙ የመንከባከቢያ ቦታ ባለሙያዎች ከአሜሪካ ራይንስ ጋር በመተባበር ሪፖርቱን ተጠቅመው የአከባቢውን ወንዞቻቸውን ለማዳን ሪፕላንስን ተከትለው ለመትረፍ እና የእነዚህን ወንዞች ተጠቃሚዎችን ህብረተሰብ ተጠቃሚ እንዲሆኑ ያመቻቻል.
የአሜሪካን ወንዞች በአሜሪካ በመላው የአገሪቱ የመጥፋት አደጋ የተጥለቀለቀው ወንዝ ሪፖርቶች ከሀገሪቱ ቡድኖች እና ከሚመለከታቸው ዜጎች የተገኙ ሪፖርቶችን ይመረምራል. ወንዞች የተመረጡት በሚከተሉት መስፈርቶች ላይ ነው.
ሪፖርቱ በሚቀጥለው ዓመት ዕጣቸውን የሚወስዱትን አሥር ወንዞችን ያቀርባል, እናም ውሳኔ ሰጪዎች ለወንዶች እና ለሚደግፏቸው ማህበረሰቦች ትክክለኛ ነገር እንዲያደርጉ ያበረታታል. ወንዞችን የሚጎዱ, ወሳኝ የሆኑ ውሳኔዎችን የሚያደርጉትን መለየት, እና እያንዳንዱን የተዘረዘሩ ወንዞችን ወክሎ ህዝቡ እርምጃ እንዲወስዱ እድሎችን ይጠቁማል.
በግንባታ ማሽኖች ውስጥ ተንሸራታቹ የግድ አስፈላጊ ክፍል ነው ፡፡ ለምሳሌ ፣ ለከባድ መኪና ክሬን ቡም ድጋፍ ተንሸራታች ከዚህ በፊት በናስ የተሠራ ነበር ፡፡ አሁን የኤም.ሲ ናይለን ተንሸራታች ከተጠቀሙ በኋላ የአገልግሎት ህይወቱ በ4-5 ጊዜ ጨምሯል ፡፡ የኤምሲ ናይለን ተንሸራታች ረጅም የአገልግሎት ሕይወት ያለው ሲሆን ከአንድ ጊዜ ነዳጅ ከሞላ በኋላ የቅባቱን አፈፃፀም ለረጅም ጊዜ ሊቆይ ይችላል ፡፡ በተመሳሳይ ጊዜ ፣ ​​ተጽዕኖ የመቋቋም ፣ የንዝረት መቋቋም ፣ የድካም መቋቋም ፣ ዝቅተኛ ድምጽ ፣ ቀላል ክብደት ፣ ምቹ ስብሰባ እና የመልበስ መቋቋም ጥቅሞችም አሉት ፡፡
1. እጅግ በጣም ጥሩ ሁሉን አቀፍ አፈፃፀም ፣ በተለይም ጥሩ ሜካኒካዊ ባህሪዎች ፣ ተጽዕኖ መቋቋም ከአጠቃላይ ቴርሞፕላስቲክ የተሻለ ነው ፣ ሌሎች እንደ ሙቀት መቋቋም ፣ ዝቅተኛ የሙቀት መቋቋም ፣ የኬሚካል መቋቋም ፣ የኤሌክትሪክ መከላከያ ባሕርያት ፣ ወዘተ ፡፡
የማሸጊያ ዝርዝሮች-ብዙውን ጊዜ የአረፋ ፊልም እና የካርቶን ሳጥኖችን እንጠቀማለን ፣ አስፈላጊ ከሆነ የእንጨት ማስቀመጫዎች ወይም የእንጨት ሳጥኖች ጥቅም ላይ ይውላሉ ፡፡ ትናንሽ ዕቃዎች በራስ-አሸካሚ ሻንጣዎች + ካርቶኖች ውስጥ ተጭነዋል ፡፡ ትላልቅ ዕቃዎች በእንጨት ቦርሳዎች + በእንጨት ሳጥኖች ውስጥ ተጭነዋል ፡፡
ልዑል ተሰማዕነት ዘለዋ ደርፊ ዘበርከተት ኢትዮጵያዊት መንእሰይ ድምጻዊት ሰላማዊት ዮውሃንስ ጋሻ ኮይና ቀሪባ`ላ። ሰለማዊት፡ እታ 'ሰናይ' ትብል ደርፋ ካብ መንጎ ኣብ ኣፍቀርቲ ሙዚቃ ዝለዓለ ስሕበት ረኺበን ዘለዋ`ያ።
ኣነ ሊበራል እየ። ከምዚ ናትካ። ስድራ-ቤተይ ግና ኣለልካ ምሽ ዓቀብቲ ስለዝኾንስ ኣይፈልጡን እዮም። ስለዚ እዚ ኣነን ንስኻን ንገብሮ ናይ ውልቅና ንግበሮ። ተጠንቀቕ።
ቀዳማይ ሚኒስተር ኢትዮጵያ ዶ/ር ኣቢየ ኣሕመድ ካብ ቻይና በይጂንግ መገሽኡ፡ ብቀጥታ ናብ ኤርትራ ብምምራሕ ፡ ሎሚ ወደብ ዓሰብ ኣቲዩ፡ ፕረዚደንት ሃገረ ኤርትራ ኣቶ ኢሰያስ ኣፈዎርቂ፡ ላዕለዎት ኣካላት መንግስትን ኣዘዝቲ ሰራዊትን ተቀቢሎሞ። ናይ ክልተ ማዓልቲ ናይ ስራሕ ወግዓዊ ምብጻሕ ዶ/ር ኣቢ፡ ኣብ ወደባት ዓሰብን ባጽዕን ድሕሪ ምብጻሕ ናብ ኣስመራ ከቅንዕዩ።
ብካልእ ወገን፡ ድሕሪ 20ዓመታት፡ ፋልመይቲ መቀለ “Mekele” ዝተሰምየት ንግዳዊት ዓባይ መርከብ ኢትዮጵያ ሎሚ ባጽዕ ትኣቱ ኣላ። ብዛዕባ ምስ መራኽብ ኢትዮጵያ ኣብ ወደባት ኤርትራ ዝኮነ ንግዳዊ ይኹን ካልእ ዝህሉ ቁጠባዊ ምንቅስቃሳት ክሳብ ሕጂ ካብ መንግስቲ ዝተረኽበ ንጹር ሓበሬታ የለን፡ እንቋዕ ግን ኣብዚ ተበጽሐ።
ኣብቲ ብዕለት 12 መስከረም ዝተኻየደ ርክብ፣ ብምኽንያት ጸጥታን ብዋንነት ዘከራኽሩ ክፋል ዶባትን ተዓጽዮም ዝጸንሑ ቦታታት፣ ክኽፈቱ፣ ናጻ ምንቅስቓስ ህዝብን ንብረትን ከኣ ተግባራዊ ክኸውን ኣብ ስምምዕ ከምዝተበጽሐ ካብታ ከተማ ዝተመሓላለፈ ዜና ኣመልኪቱ።
አዲስ አበባ፣ የካቲት 16፣ 2013 (ኤፍ ቢ ሲ) የተባበሩት ዓረብ ኢሚሬቶችና የኳታር ልዑካን ከሦስት ዓመታት በኋላ በኩዌት ተገናኝተው መወያየታቸው ተሰምቷል፡፡
ፕረዝደንት ማጉፋሊ ሎሚ ንሪፖርተራት ኣብ ናይሮቢ ኬንያ ኣብ ዝሃብዎ መግለጺ ኬንያ ንታንዛንያን አገዳሲት እያ ኢሎም። ማእኸል ወፍሪ ሃብቲ ታንዛንያ ብወገኑ 529 ኩባንያታ ኬንያ፡ 1.7 ቢልዮን ዶላር ኣብታ ሃገር ገንዘቦም አዋፊሮም አለው። እዚ ድማ ን56 ሽሕ ታንዛንያዊያን ድማ ናይ ስራሕ ዕድል ፈጢሮም ኣለው ኢሎም።
በደቡብ አፍሪካ የሚኖሩ የኢትዮጲያ ዲያስፓራ በድርጅታቸው ኢትዮ-ሳውዝ አ.ማ. አማካኝነት 115 ሚሊዮን ብር አክሲዮን ለመግዛት የፈረሙ ሲሆን 40 ሚሊየን ቅድመ ክፍያ ገቢ አድርገዋል፡፡
አምስተኛው ዙር የህዝብ ተወካዮች ምክር ቤት አባል የሆኑና ከትግራይ ክልል ተመርጠው ፖርላማ የገቡ የህወሃት ተመራጮች ላለፉት 18 ወራት ጠቅላይ ሚኒስትር ዶ/ር አብይ አህመድ ወደ ስልጣን ከመጡ በኋላ በፖርላማ ስብሰባ ላይ ባለመገኘታቸው ከፖርላማ የማንሳት ስራ ሊሰራ ስለመሆኑ ተሰማ፤አንድ የህዝብ ተመራጭ ያለ በቂ ምክንያት ከፖርላማ ስብሰባ ላይለተከታታይ ስድስት ወራት የሚቀር ከሆነ የመራጮችን መብት ተግባራዊ ከማድረግ አኳያ የሚፈጠረውን ክፍተት ለመሙላት የማገድ ስራ የሚሰራ ሲሆን በምክር ቤቱ የአራርና የአባላት የስነ ምግባር ደንብ ቁጥር 6/2008 መሰረት የመረጠውን ህዝብ ወክሎ በምክር ቤቱ የማይገኝ ተመራጭ የህዝብ አመኔታ እንዳጣ ተቆጥሮ ከምክር ቤቱ የማንሳት ስራ እንደሚሰራ ምንጮች አረጋግጠዋል፡፡
አንድ ስማቸው እንዲጠቀስ ያልፈለጉ የምክር ቤት አባል እንደተናገሩት የምክር ቤት አባላት በመንግስታዊ የስራ ሀላፊነት ምክንያት ካልሆነ በቀር በምክር ቤቱ ስብሰባ ላይ የመገኘት ግዴታ አለበት ብለዋል፡፡ ተመራጩ በስብሰባ ላይ የማይገኝበት በቂ ምክንያት ሲኖር ለአፈ ጉባኤው አልያም ለምክር ቤቱ ጽ/ቤት በፅሑፍ ማሳወቅ ይኖርበታል፡፡ በመንግስታዊ ሀላፊነት ላይ የተመደቡ ተመራጮች ማለትም በሚኒስትር ደረጃ ከተሾመ ወይም በአምባሳደርነት ከተመደቡ አባላት ውጭ ማንኛውም የህዝብ ተመራጭ በመደበኛ የምክር ቤቱ ስብሰባ ላይ መገኘት እንዳለበት የምክር ቤቱ ደንብ ያሳያል፡፡
ያም ሆኖ ይላሉ እኝሁ የምክር ቤት አባል ማንኛውም የምክር ቤት አባል በማናቸውም መልኩ በሀገር ውስጥ እያለ ጠቅላይ ሚነስትሩ በምክር ቤቱ ተገኝተው የስራ ሪፖርት ሲያቀርቡና ማብራሪያ ሲሰጡ እንዲሁም የፌደራል የስነ ምግባርና የፀረ ሙስና ኮሚሽን እንዲሁም የፌደራል ዋና ኦዲተር መስሪያ ቤቶች ለምክር ቤቱ ሪፖርት ሚያቀርቡበት ወቅት የግድ በምክር ቤቱ ስብሰባ ላይ የመገኘት ግዴታ እንዳለባቸው በደንቡ ላይ ተመልክቷል፡፡ ያም ሆኖ ባለፉት 18 ወራት ከትግራይ ክልል የተመረጡና ፖርላማ የገቡ 38 የህወሃት ተመራጮች አብዛኛዎቹ ጠቅላይ ሚኒስትር አብይ አህመድ በዓለ ሲመት በኋላ በፓርላማው ስብሰባ ላይ ተገኝተው እንደማያውቁ ታውቋል፡፡
ከእነዚህ የህወሃት የፖርላማው ተመራጮች መሀከል ዶ/ር ደብረፅዮን ገ/ሚካኤል፤ አምባሳደር አዲስ ዓለም ባሌማ፤አቶ ጌታቸው ረዳ፤ ወ/ሮ ሮማን ገ/ስላሴ፤ አቶ መብራቱ መለስ፤ አቶ አፅብሃ አረጋዊ፤ አቶ ታደለ አሰፋ፤ አቶ ካሳ ጉግሳ፤ ወ/ሮ ሙሉ ገ/እግዚአብሐር፤ ወ/ሮ ማሚት ተስፋይ፤ ወ/ሮ አልማዝ በፖርላማ ስብሰባ ላይ የማይገኙ የህወሃት ተመራጮች ያለመከሰስ መብታቸው ሊነሳ ስለመሆኑ አርአያ፤ አቶ አስመላሽ ወ/ስላሴ፤አቶ አባይ ፀሀዬ፤ አቶ አድሃነ ሀይሌ፤ዶ/ር ቴዎድሮስ አድሃኖም፤ ወዘተ ይገኙበታል ተብሏል፡፡
እነዚህ የህወሃት አባል የሆኑ የምክር ቤት ተመራጮች በስብሰባ ላይ ተገኝተው የመረጣቸውን ህዝብ ድምፅ ባለማሰማታቸው እስከ ምክር ቤቱ የስራ ማጠናቀቂያ ሰኔ 30 2012 ድረስ እንደሚታደገዱና ያለመከሰስ መብታቸውም ሊነሳ እንደሚችል ምንጮች አረጋግጠዋል፡፡ ይህ ሂደት ስልጣናቸውን ለጠቅላይ ሚኒስትር ዶ/ር አብይ አህመድ ካስተላለፉ በኋላ ወደ ምክር ቤት መጥተው የማያውቁትን የቀድሞው ጠቅላይ ሚኒስትርአቶ ኃይለማርያም ደሳለኝን ይመልክት አይመልከት የተባለ ነገር የለም፡፡
ሰበር ዜና- ዓለማቀፉ ጣናን መልሶ ማቋቋም ማህበር ሲያካሂድ የነበረውን ጥናት በማጠናቀቅ ሁለት ከፍተኛ አረም ማጨድ የሚያስችሉ ማሽኖች ከነሙሉ መለዋወጫቸው ግዥ ፈጸመ። – GLOBAL COALITION FOR LAKE TANA RESTORATION
Home > allCategories > Media > ሰበር ዜና- ዓለማቀፉ ጣናን መልሶ ማቋቋም ማህበር ሲያካሂድ የነበረውን ጥናት በማጠናቀቅ ሁለት ከፍተኛ አረም ማጨድ የሚያስችሉ ማሽኖች ከነሙሉ መለዋወጫቸው ግዥ ፈጸመ።
ያለፈው ሳምንት እሁድ ለኢትዮጵያውያን እና ለመላው ዓለም አእምሮ የሚነሳ ግፍ ተፈፀመ። በአክራሪው አይ ኤስ ኤስ ስል ቢላዋ እና የጥይት አረር ሰላሳ ኢትዮያውያን ክርስቲያኖች ሊብያ ውስጥ ሰማዕትነት ተቀበሉ።ይህ መላው ዓለምን ያስደነገጠ ኢትዮጵያውያንን በሙሉ ቀልብ አስቶ ያስለቀሰ ጉዳይ ሌላ ሃዘን ተጨመረበት።ይሄውም ድርጊቱ ለመላው ዓለም የዜና አውታሮች በተለቀቀበት ሚያዝያ የሰንበት እለት ምሽት የኢትዮጵያ ሕዝብ በሀገር ውስጡ ኢቲቪ ዜና ላይ ስለ ስማዕታቱ ለማየት እና የመንግስት የጉዳዩን አተያይ፣ቀጥሎም ስለሚወሰዱ እርምጃዎች ይናገራል ተብሎ ሲጠበቅ የዕለቱ የመጀመርያ ዜና ሳይሆን ቀረ።ኢቲቪ የቱርክን ውለታ በቀዳሚ ዜናነት በጨርቃ ጨርቅ ምርት እያደረገች ያለችውን፣ቀጥሎ ኮርያ እያለ በሶስተኛ ደረጃ ድርጊቱን ”አይ ኤስ ኤስ የለቀቀው ዜና” የሚል ስም ከሰጠው በኃላ ”የተገደሉት ኢትዮጵያውያን ለመሆናቸው ካይሮ የሚገኘው ኤምባሲያችን እያጣራ ነው” በሚል ሰማዕታቱ ገና ለሞታቸውም እውቅና እንዳልሰጣቸው ተናገረ።የሚገርመው ይህንኑ ”ኢትዮጵያውያን መሆናቸው እየተጣራ ነው” የሚለውን አባባል ቤተ ክህነቱም ዘግየት ብሎ ደገመው።ይህ የሆነው የዓለም ታላላቅ የዜና አውታሮች ኢትዮጵያዊ መሆናቸውን ባረጋገጡበት፣ገዳዩ ቡድንም በቪድዮ መልካቸውን እያሳየ ኢትዮጵያዊ መሆናቸውን በገለፀበት እና የሰማዕታቱ ቪድዮ በትትክክል ኢትዮጵያዊ መሆናቸውን አይደለም እኛ ኢትዮጵያውያን የውጭ ዜጎች በቀላሉ ሊለይ በሚችልበት መንገድ ነበር።
በሚቀጥሉት ቀናት የአዲስ አበባ ሕዝብ ማንም ሳይጠራው በእራሱ ያደረገው ሰልፍ እና ግፈኛውን ፅንፈኛ ቡድን አይ ኤስ ኤስ እና ኢህአዲግ/ወያኔን ያወገዘበት ሰልፍ የገዢዎቻችንን ልብ ብቻ ሳይሆን በኢትዮጵያ ሕዝብ ደም መክበራቸውን የዘነጉ የዘመናችን ቅምጥሎች የጥቅም ተጋሪዎችንም ሰውነት አራደ።የሚይዙት የሚጨብጡትን አጡ።የአዲስ አበባ ሕዝብ ”ሉዓላዊነት ማለት በየትኛውም ቦታ የሚገኙ ዜጎችን መብት ማስከበር ማለት ነው!” የሚል እና ሌሎች መፈክሮችን ይዞ ወደ ቤተ መንግስት ተመመ።ስርዓቱ ሰራዊቱን አሰልፎ ለመግታት ሞከረ።ነገሩ ልመናም ነበረበት።ለተማፅኖ ከቀረበው መባ ውስጥ አንዱ እና ዋናው ”እባካችሁ ነገ ሮብ ሰልፍ ስለምንፈቅድ ያኔ በደንብ መሰልፍ ትችላላችሁ” የሚል ነበር።ህዝቡ ቤተ መንግስቱን ትቶ ወደ መስቀል አደባባይ እና ዋና ዋና መንገዶች ተመመ።በቀጣዩ ቀን ሮብ ሚያዝያ 14/2007 ዓም አዲስ አበባ ከአስር ዓመት በፊት ሚያዝያ 30፣1997 ዓም ወደነበረችበት የተቃውሞ መልክ ተቀየረች።ያለፈው ሳምንት ግን ከቀድሞው እጅግ በላቀ መልኩ ቁጣ፣ለቅሶ እና እልህ የተቀላቀለበት ነበር።
ዛሬም የዘመን ልዩነት ካልሆነ በቀር የሰማዕታት ክብርም ሆነ የህዝብን አይን የመግለጥ ፀጋቸውን አይተንበታል።የመሪዎቻችንን የግፍ ዳር አየንባቸው፣ኢትዮጵያ ቤተ መንግስቷ ክፍት መሆኑን፣ውሳኔ የመስጠት ብቻ ሳይሆን ብሔራዊም ሆነ ዓለም አቀፋዊ ሁኔታዎችን የማይድረዱ ሰዎች ስብስብ መሆኑን ከመቸውም ጊዜ በላይ ወደ አጥንታችን እስኪዘልቅ ድረስ ገባን።ከወጣት እስከ ሕፃን፣ ከህፃን እስከ ሽማግሌ በልበ ሙሉነት ኢትዮጵያን በጎሳ የከፋፈላትን ስርዓት በግልፅ በአደባባይ ”ሌባ ነህ” አሉት።የአዲስ አበባ ዩንቨርሲቲ ተማሪዎች ከእረጅም ዓመታት መተኛት በኃላ የዩንቨርስቲውን ኩሩ ታሪክ ከተጣለበት አቧራውን አራግፈው የቤተ መንግስቱን አጥር ”የሀገር አንበሳ የውጭ ሬሳ” እያሉ እየዘመሩ አለፉ። እርግጥ ነው።በእዚህ ሁሉ መሃል የስርዓቱ ቅልቦች ካለ አንዳች ርኅራኄ በወጣቶቹ ላይ የዱላ ውርጅብኝ አወረዱባቸው።ቂርቆስ የሚገኘው ሃዘንተኞቹ የተሰበሰቡበት ስፍራ በፖሊሶች ተበተነ።የኢትዮጵያ ልጆች በታሪካቸው ከተፈፀሙት አበይት ግፎች ውስጥ የሚዘከሩ ተግባራት በአዲስ አበባ ተደረገ።እናቶች አለቀሱ።ወጣቶች እግራቸው ተሰበረ፣እጃቸው በፖሊስ ዱላ ተቆለመመ።ሰማዕት በሆኑት ያለቀሰው ሕዝብ ዳግም በእራሱ ሀገር ፖሊስ ተደበደበ።በሺህ የሚቆጠሩ ታሰሩ።ወዳልታወቀ ቦታ ተውሰዱ።
የኢህአዴግ/ወያኔ መንግስት ዘግይቶ የሶስት ቀን ሃዘን ማወጁን ይግለፅ እንጂ ይህንን ያደረገው በሕዝብ ተገዶ መሆኑ የድርግቶቹ ሂደት በእራሳቸው በሚገባ አጋልጠውታል።የኢትዮጵያ ሁኔታ በተለይ ለማንኛውም አደጋ ከመቼውም ጊዜ በላይ መጋለጧ ለሁሉም ኢትዮጵያዊ ግልፅ ሆኗል።በመንግስትነት የተቀመጠው አካል በሁለት መልክ ይገለጣል።የመጀመርያው መገለጫ ለዜጎቹ ምንም የማያደርግ ባጭሩ ሽባነት (Non-functionality) ሲሆን ሁለተኛው መገለጫው ደግሞ ኢትዮጵያዊ ዜጋ ሳይሆን የጎሳ ዜጋ የሚያውቅ መሆኑ ነው። አሁን ጥያቄው ቤተ ክህነቱም ቤተ መንግሥቱም ቤተ ክህነቱም ያለፈው ሳምንት የህዝብ እንቅስቃሴ የሚያስተምሩት እና ሹክ የሚሉት ጉዳይ አድርገው ወሰዱት። የመጨረሻ ደውል! ከእዚህ በኃላ ”ቀሚሰ አወላከፈኝ” የለም።ሕዝብ ከተነሳ የሚመልሰው የለምና።
በሊብያ ሰማዕታት ጉዳይ የኢህአዲግ/ወያኔ መንግስት ”ኢትዮጵያውያን መሆናቸውን ላጣራ” ያለበት ምክንያት እጅግ ታሪካዊ ስህተት የሰራበት ብቻ ሳይሆን ከመቼውም ጊዜ በበለጠ የኢትዮጵያ ሕዝብ የሚገዛውን ድርጅት ማንነት ለማወቅ የቻለበት ነበር።ምን ያህል ሰብዓዊ አስተሳሰብ የራቃቸው፣ከዓለም አቀፍ መረጃ የራቁ፣እንደመንግስት አይደለም እንደ አንድ የቤተሰብ አስተዳዳሪ በፍጥነት ውሳኔ የመስጠት የአቅም ድህነት ላይ ያሉ እና የሚመሩትን ሕዝብ በጥላቻ እና በቂም የሚመለከቱ መሪዎች ኢትዮጵያ እንደተሸከመች ፍንትው ብሎ ታየ።የሚገርመው መንግስት ”ላጣራ” እያለ ሲያላግጥ አዲስ አበባ የሚገኘው የአሜሪካ ኤምባሲ እና ዋይት ሃውስ ድርጊቱን ኮንነው ማዘናቸውን የሚገልፅ መግለጫ አወጡ።ሰማያዊ ፓርቲ ድርጊቱን ኮንኖ የመንግስትን ቸል ባይነት አስምሮ አወገዘ።ምን ይሄ ብቻ የሁለቱ የሟች ቤተሰቦች ከቤተ መንግስቱ ዝቅ ብሎ ቂርቆስ ሰፈር እያነቡ፣ሕዝቡም ለቅሶ እየደረሰ ነበር።
ይህ ጉዳይ በጣም አስደንጋጭ ነው።መላው ዓለም ስለእኛ ያለቅሳል፣ሃገራት የሃዘን መግለጫ ይልካሉ፣ሃዘንተኞች ለቅሶ ላይ ናቸው፣መንግስት ግን ”ኢትዮጵያዊነታቸውን ገና እያጣራሁ ነው” አለ።ይህንን ያለው ቪድዮው ለዓለም ዓቀፍ መገናኛ ብዙሃን ከተለቀቀ ከ 16 ሰዓታት በኃላ መሆኑን ልብ በሉ።ይህ ድርጊት ለመጪው ትውልድ አይደለም አሁን ላለነውስ ማን በትክክል ሊያስረዳን ይቻላል።ለምን አንድ መንግስት ነኝ ያለ አካል ዜጎቹን እና ሀገሪቱን በእንዲህ ያህል ደረጃ ስልጣጣኑን ወዶ ህዝብን ጠልቶ ይገኛል።ለምን? መልሱን ታሪክ በሚገባ ይመረምረዋል።ለጊዜው ግን አንድ ነገር ማለት ይቻላል።ለኢሕአዴግ/ወያኔ ”ኢትዮጵያዊ ዜጋ” የሚባለው ማን ነው? የሚለውን ጥያቄ ማንሳቱ ብዙውን ምላሽ ያሰጣል። እንደ ኢትዮጵያዊነት ሳይሆን በጎሳ ካልተጠራን እንደማያውቁን አልጠፋንም።ችግሩ በመንግሥትነት የተቀመጠው አካልም በእራሱ በፈጠረው ዓለም ውስጥም ከጎሳውም ”ዜጋ” የሚለው ስም የተሰጣቸው ትናንሽ ”ልዑላን” ሃገሩን እንደሞሉት ያስረዳል።ለህወሓት የኪነት ቡድን ለደረሰበት የመኪና አደጋ ከሰበር ዜና ባላነሰ መደናገጥ ዜናውን ያነበበው ኢቲቪ፣”አንድ የቀድሞ ታጋይ አረፉ” ለሚል ዜና ቀዳሚ ዜናው የሚያደርገው ኢቲቪ፣ለሰላሳ ኢትዮጵያውያን ክርስቲያኖች በአሰቃቂ ሁኔታ መገደል ቀዳሚ ዜና ማድረግ አቃተው።ለዚያውም ኢትዮጵያዊነታቸው አልተረጋገጠም አለን።
እነኝህ ሁሉ ክስተቶች ሕዝብ የመጨረሻ ጠርዝ ላይ እንደደረሰ በግልፅ አመላክተዋል።ጉዳዩን ኢህአዴግ/ወያኔም ምን ያህል በሕዝብ ታንቅሮ እንደተተፋ በአይኑ አይቷል።በጆሮው ሰምቷል።ይልቁንም በእዚህ ወቅት ብዙዎች ከጎኑ የነበሩ የስርዓቱ አካላት ትተው የሚኮበልሉበት ትክክለኛ ጊዜ መሆኑን ያለፈው ሳምንት ክስተቶች ሁሉ እንዳስተማሯቸው ከግምት በዘለለ መረዳት ይቻላል።አንድ ቀን የቦሌ መንገድም በሕዝብ ይዘጋል።አንድ ቀን ከቤት ሳሉ በሕዝብ ኃይል የመታሰር ዕጣ እንደሚገጥም ደጋፊዎቹ ከግምት የዘለለ እውነታ እየሸተታቸው ነው።ችግሩ ለመፍትሄው እራሳቸውን አንድ አካል ማድረግ እና ወደፊት ከመሄድ ይልቅ በትናንሽ አስተሳሰቦች እየተጠለፉ እራሳቸውን እየደለሉ መገኘታቸው ነው።የኢትዮጵያ ሕዝብ ተስፋ እና ጭላንጭል ማየት የጀመረው አሁን ነው። ያለው አማራጭ አንድ እና አንድ ብቻ መሆኑ በሰማእታቱ ደም ለኢትዮጵያ ሕዝብ ከመቼውም በበለጠ ተከስቷ።ይሄውም ኢትዮጵያ ኢትዮጵያዊ መንግስት አሁን በስልጣን ያለውን ስርዓት መቀየር ብቻ ነው።ይህ እንዴት ይሆናል? እያንዳንዱ ሰው ኃላፊነት
ሚያዝያ 14 ቀን 2007 ዓ.ም መንግስት አይ.ኤስ.አይ.ኤስ ሊቢያ በሚገኙ ንጹሃን ኢትዮጵያውያን ላይ የፈጸመውን አሰቃቂ የሽብር ድርጊት ለማውገዝ ጠርቶት በነበረው ሰልፍ ላይ ‹‹ሁከትና ብጥብጥ አስነስታችኋል፤ ተካፍላችኋልም›› በሚል ፖሊስ ባሰራቸው ሰዎች ላይ ሦስት የተለያዩ መዝገቦች ማደራጀቱን አስታውቋል፡፡
ዛሬ ሚያዝያ 22 ቀን 2007 ዓ.ም በቄራ የፌደራል የመጀመሪያ ደረጃ ፍርድ ቤት የቀረቡ የሰማያዊ ፓርቲ አባላትና ሌሎች በዕለቱ የተያዙ ሰዎችን በተመለከተ ፖሊስ ለፍርድ ቤቱ ሲያስረዳ እንደገለጸው፣ ፖሊስ የራሱን ቡድን በማዋቀር ተጠርጣሪዎችን በሦስት መዝገቦች ስር እንደየተሳትፏቸው አደራጅቻለሁ ብሏል፡፡ በዚህ መሰረት በሶስተኛው መዝገብ ላይ ያካተታቸውን በርካታ ታሳሪዎች አጣርቶ መልቀቁን የገለጸው ፖሊስ፣ በሁለተኛውና በአንደኛው መዝገብ ላይ ባሉት ተጠርጣሪዎች ግን ምርመራ እያካሄደ መሆኑን ገልጹዋል፡፡
አንደኛው መዝገብ ላይ በእነ ወይንሸት ሞላ መዝገብ 5 ሰዎች የተካተቱ ሲሆን አራቱ የሰማያዊ ፓርቲ አባላት ናቸው፤ አንደኛዋ ተጠርጣሪ ደግሞ ፖሊስ የፓርቲው አባል እንደሆነች የሚገልጸው፣ እሷ ግን አባል አለመሆኗን የገለጸች መሆኗን ለማወቅ ተችሏል፡፡ ስለሆነም በዚህ መዝገብ የተካተቱት ወይንሸት ሞላ፣ ኤርሚያስ ጸጋዬ፣ ዳንኤል ተስፋዬ፣ ማስተዋል እና የፓርቲው አባል ያልሆነችው ቤተልሄም ይገኙበታል፡፡ ማስተዋል በዛሬው ዕለት ቀደም ብሎ የተሰጠው የቀጠሮ ቀን ስላልደረሰ ፍርድ ቤት አልቀረበም፡፡ ቤተልሄም ‹‹የሰማያዊ ፓርቲ አባል ሳልሆን አባል ነሽ እየተባልኩ ምርመራ ይደረግብኛል፤ ሌሊት እየተጠራሁ እመኝ እየተባልኩ ነው›› ስትል ለፍርድ ቤቱ ገልጻለች፡፡
በሁለተኛው መዝገብ ላይ ደግሞ 15 ተጠርጣሪዎች ተካትተዋል፡፡ ፖሊስ በዚህ መዝገብ በተካተቱ ተጠርጣሪዎች ላይ ክሱን ሲያሰማ እንዲህ ብሏል፤ ‹‹ተጠርጣሪዎች ጠቅላይ ሚኒስትሩ ንግግር ሲያደርጉ ‹ጠንካራ መሪ እንጂ ጠንጋራ መሪ አንፈልግም›፣ ‹ወያኔ አሳረደን›፣ ‹ፍትህ የለም!››› በማለት ሁከት እንዲነሳ ተቃውሟቸውን አሰምተዋል፡፡››
የሰማያዊ ፓርቲ አባላት በምርመራ ወቅት የገጠማቸውን አቤቱታ ለፍርድ ቤቱ ያሰሙ ሲሆን፣ በተለይ የሚደረግባቸው ምርመራ ከፓርቲው ጋር የተያያዘ እንጂ ከተጠረጠርንበት ጉዳይ ጋር የተያያዘ አለመሆኑን ተናግረዋል፡፡ ‹‹ምርመራው ከጉዳዩ ጋር የሚገናኝ አይደለም፤ ሌሊት ሌሊት እየተጠራሁ ምርመራ ይደረግብኛል፡፡ የፓርቲ አባል መሆን ወንጀል እስኪመስለኝ በፓርቲ አባልነቴ ጫና ይደረግብኛል፡፡ በዚያ ላይ የጤና እከል ገጥሞኛል፤ ህክምና ያስፈልገኛል›› ስትል ለፍርድ ቤቱ ያስረዳችው ወይንሸት ሞላ፣ ፍርድ ቤቱ የዋስትና መብት እንዲሰጣት ጠይቃለች፡፡
በሁለቱም መዝገብ የተካተቱት ሁሉም ተጠርጣሪዎች የዋስትና መብታቸው እንዲከበርላቸው ጠይቀዋል፡፡ ፖሊስ በበኩሉ በመጀመሪያው መዝገብ ላይ ያሉት እነ ወይንሸት ላይ የምርመራ ስራውን እንዳልጨረሰ በመግለጽ 14 ቀን ተጨማሪ ጊዜ እንዲሰጠው ጠይቋል፡፡ በተለይ ወይንሸት ሞላ ላይ ፖሊስ፣ ‹‹ከአሁን በፊትም ከሙስሊሙ ማህበረሰብ ጋር ተመሳስላ በመልበስ ስታሸብር ነበር›› በማለት ዋስትና እንዳይሰጥና የጠየቀው የምርመራ ጊዜ እንዲፈቀድለት ጠይቋል፡፡ በሁለተኛው መዝገብ ላሉት ደግሞ 7 ቀን ፖሊስ ጠይቋል፡፡ ፍርድ ቤቱ በበኩሉ በሁለቱም መዝገብ ላይ በተመሳሳይ የ6 ቀን ጊዜ በመስጠት ለሚያዝያ 28 ቀን 2007 ዓ.ም ቀጠሮ ሰጥቷል፡፡
መንግስት በጠራው ሰልፍ ላይ የተሳተፉ ወጣቶች እስር አሁንም እንደቀጠለ የነገረ ኢትዮጵያ ምንጮች ይጠቁማሉ፡፡ በትናንትናው ዕለትም ሦስት የቀድሞው የአንድነት ፓርቲ አባላት (አንደኛው አሁን ላይ የሰማያዊ አባል) መታሰራቸው ይታወሳል፡፡
ኢትዮጵያ እሥር ላይ የምትገኘውን ጋዜጠኛ ርዕዮት ዓለሙን፤ ቪየትናም ደግሞ የኢንተርኔት ፀሐፊዋን ወይም ብሎገሯን ታ ፎንግ ታንን እንዲለቅቁ ዩናይትድ ስቴትስ ጠየቀች፡፡
የዩናይትድ ስቴትስ የውጭ ጉዳይ መሥሪያ ቤት በዚህ ሣምንት እያወጣቸው ባሉ ተከታታይ የፕሬስ መግለጫዎች በዓለም ዙሪያ በየእሥር ቤቱ ያሉ ጋዜጠኞችን በየቀኑ እያነሣ ይገኛል፡፡
በዚህ “FREE THE PRESS” ወይም “ፕሬስን ነፃ አውጡ” በሚለው ዘመቻው የዛሬው የመሥሪያ ቤቱ መግለጫ ካተኮረባቸው ሁለት ጋዜጠኞች አንዷና ቀዳሚዋ የቀድሞ የከፍተኛ ሁለተኛ ደረጃ ትምህርት ቤት የእንግሊዝኛ መምህር ኢትዮጵያዊቱ ፍሪላንስ ጋዜጠኛ ርዕዮት ዓለሙ ነች፡፡
በፀረ-ሽብር ሕጉ መሠረት በተመሠረተባት ክሥ ጥር 10/2004 ዓ.ም ተፈርዶባት እስከዛሬ ወኅኒ ቤት እንደምትገኝ የውጭ ጉዳይ መሥሪያ ቤቱ ቃል አቀባይ ጄፍ ራትካ ጠቁመዋል፡፡
“… ርዕዮት ኢትዮጵያ ውስጥ ከሥራቸው ጋር በተያያዘ በተመሠረቱባቸው ክሦች ምክንያት ከታሠሩ 18 ጋዜጠኞች አንዷ ስትሆን ይህ ሁኔታም ኢትዮጵያ በአህጉሩ ብዙ ጋዜጠኞችን በማሠር ቀዳሚዋ እንድትሆን አድርጓታል …” ብለዋል፡፡
ርዕዮት የመንግሥቱን ፖሊሲዎች የሚተቹ ፅሁፎችን በጋዜጣ በማውጣቷ ምክንያት በሰኔ 2003 ዓ.ም ተይዛ የሽብር ፈጠራ ክሥ ከተመሠረተባት በኋላ የ14 ዓመት እሥራት ተፈርዶባት እንደነበረ ያስታወሱት ራትካ የእሥራት ዘመኗ ወደ አምስት ዓመት ዝቅ እንዲል ጠቅላይ ፍርድ ቤቱ በነሐሴ 2004 ዓ.ም መወሰኑን ተናግረዋል፡፡
“… ሃሣብን የመግለፅ ነፃነት መብቷን ተግባራዊ በማድረጓ ብቻ ታሥራ የምትገኘውን ርዕዮትን እንዲፈታ ለመንግሥቱ ጥሪያችንን እናቀርባለን – ያሉት ራትኮ – መንግሥቱ ፀረ-ሽብር አዋጁን ሃሣብን በነፃነት የመለዋወጥን ተግባር ለመጠምዘዝ ጉዳይ ከመጠቀም እንዲቆጠብም እናሳስባለን …” ብለዋል፡፡
የዩናይትድ ስቴትስ የውጭ ጉዳይ መሥሪያ ቤት ቃል አቀባይ ጄፍ ራትኮ በመቀጠልም በአውሮፓ የዘመን አቆጣጠር የ2013 ዓ.ም ጀብዱ ፈፃሚ ሴቶች ዓለምአቀፍ ሽልማት ያሸነፈችውና የቪየትናምን መንግሥትና ኮምዩኒስት ፓርቲውን የሚተቹ ፅሁፎችን ኢንተርኔት ላይ በማውጣቷ የአሥር ዓመት እሥራት ተፈርዶባት ወኅኒ የምትገኘው ታ ፎንግ ታንን የቪየትናም መንግሥት በአፋጣኝ እንዲለቅቅ መንግሥታቸው እንደሚያሳስብ አስታውቀዋል፡፡
“…ይሁን እንጅ ይህ ጊዜ ልጆቻችን በስደት ሀገር በሃይማኖታቸው ምክንያት በሰይፍ እየታረዱ ያሉበት ጊዜ በመሆኑ የተዘጋጀው የ25ኛ ዓመት በዓለ ሲመት መታሰቢያ፣ የመርሐ ግብር ማሻሻያ ተደርጎበት፣ በሊቢያ ሚያዝያ ፲፩ ቀን ፪ሺ፯ ዓ.ም ለተሰየፉትና በጥይት ተደብድበው ለሞቱት ኢትዮጵያውያን ክርስቲያኖች የመታሰቢያ በዓል እንዲሆን ይደረግ ዘንድ በአክብሮት አሳስባለው።” [ሙሉውን ለማንበብ እዚህ ይጫኑ]
የተከበራችሁ ወገኖቼ፤ ከሰላሳ በላይ የሆኑ ወገኖቻችን አይ ሲስ በተሰኘ ህሊና ቢስ፣ ፀረ-ሰው እና ፀረ-ስልጣኔ ቡድን በሊቢያ በአሰቃቂ ሁኔታ የመገደላቸው መርዶ ከትናንት ወዲያ ሚያዝያ 11 ቀን 2007 ዓም ደርሶን ኢትዮጵያዊያን በያለንበት በመሪር ሀዘን ውስጥ ነን። ዛሬ “እግዜር ያጥናህ” ወይም “እግዜር ያጥናሽ” የሚባል ሰው የለም። ሁላችንም ሀዘንተኞች ነን። ካጣናቸው ቁጥራቸው በብዙ እጥፍ የሚበልጥ ወገኖቻችን አሁንም በአራዶች መዳፍ ውስጥ መሆናቸው ሀዘናችን እጅግ የበረታ ያደረገዋል። ቁጥራቸው በትክክል የማይታወቅ ሆኖም በሺህ የሚገመቱ ኢትዮጵያዊያን ዛሬም ሊቢያ ውስጥ ናቸው። በመቶ ሺህ የሚቆጠሩ ኢትዮጵያዊያን አሁንም ደቡብ አፍሪቃ ውስጥ ናቸው። ሌሎች በመቶ ሺህ የሚቆጠሩ ወገኖቻችን ደግሞ በየመን ከሰማይም ከምድርም በቦንብና በጥይት እየተማገዱ ነው።
ለምንድነው ኢትዮጵያዊያን እንዲህ እሳት ውስጥ ለመማገድ የምንደፍረው？ መልሱ ግልጽ ነው። አገር ውስጥ ተስፋ የለም፤ ወያኔዎች ተስፋችንን አጨለሙት። ከሳዉዲ በመከራ የተመለሱ ወንድሞቻችን ናቸው በሊቢያ በኩል ለመሰደድ ሲሞክሩ በአይ ሲስ ተይዘው የታረዱት። ወያኔዎች አገራችንና ክብራችን ዘረፉን። ወያኔዎች ስብዕናችንን ገፈፉን።
የዘመኑ ጥቂት የህወሓት ቱጃሮች ፎቆችን እየገነቡ በነሱ መጥገብ እኛ እንድናገሳላቸው ይፈልጋሉ። የኢትዮጵያ ሕዝብ መራቡ፣ መታረዙ፣ መደህየቱ እውነት ነው፤ ሆኖም ግን “ተራብኩ”፣ “ታረዝኩ”፣ “ደኸየሁ” ብሎ መናገር አይችልም። እውነት መናገር ያስቀጣል፣ ያስወነጅላል። በፍርደ ገምድል ችሎት እውነት መናገር “ሽብርተኛ” ያስብላል። እስር ቤቶችን የተሞሉት ለእውነት፣ ለፍትህ፣ ለነፃናትና ለእኩልነት በቆሙ ሰዎች አይደለምን？
በአይ ሲስ ያሳረደን ማነው？ መልሱ ለኢትዮጵያ ሕዝብ ግልጽ ነው። ያዋረደን፣ በአይ ሲስ ቢላዋ ያሳረደን ህወሓት ነው። እንደ አገርና እንደ ሕዝብ የደረሰብን ውርደት የትም ብንሄድ የምናመልጠው አልሆነም። በአገር ውስጥ የደረሰብንን ውርደት ለማምለጥ ስንሰደድ ውርደት ተከትሎን ይመጣል።
ወገኖቼ፤ ለኛ ለኢትዮጵያዊያን ከኢትዮጵያ የተሻለች አገር ሊኖረን አይችልም። ዛሬ የመሸሻ ጊዜ አይደለም። አገራችንን ከወያኔ ነጥቀን፤ በአገራችን ኮርተን በሰላም መኖር እንሻለን። ይህ መብታችን ነው። አገራችን የኛ ነች። አገራችን የጥቂት ወያኔዎች መፈንጫ አይደለችም።
ወገኔ፤ ዛሬ ሚያዝያ 13 ቀን 2007 ዓም በአርበኖች ግንቦት 7 ስም የማደርግልህ ጥሪ አድምጠኝ። በሀይማኖት፣ በብሔር፣ በጾታ ልዩነት ሳታደርግ ዛሬ በአንድነት እንደተሳህ አንድነትህን እንደጠበቅህ ቀጥል። አንድነትህን ለመሸርሸር ወያኔ የማይፈነቅለው ድንጋይ አይኖርም፤ ለወያኔ ዱለታ ጆሮህን አትስጥ። የወያኔ አገዛዝ እንዲያበቃ በአንድነት ተነስ። ዛሬ የጀመርከው ትግል እዳር ሳይደርስ እረፍት የለንም።
አርበኞች ግንቦት 7፣ ከትግራይ፣ ከኦሮሚያ፣ ከአፋር፣ ከኦጋዴን፣ ከጋምቤላ፣ ከቤሻንጉል ድርጅቶች ጋር በመጣመር የአገር አድን ኃይል የመገንባት ሥራውን እያጠናቀቀ ነው። እኛ ልጆችህ በብሔርም ሆነ በሀይማኖት ሳንከፋፈል፤ ከትግራይ እስከ ኦጋዴን፤ ከአፋር እስከ ጋምቤላ ሁሉንም የኢትዮጵያ ማኅበረሰብ ባካተተ ስብስብ ውስጥ አብረን ህወሓትን እየታገልን ነው። ይህ ትግል ግን የአንተ የኢትዮጵያ ሕዝብ ትግል ነው። የትግሉም የአገሪቷም ባለቤት አንተ ነህ። ስለሆነም ተነስ！ “እንቢኝ” በል። ዘርፈ ብዙ የትግል ስልቶችን በመጠቀም ወያኔን አዳክም። የኢትዮጵያ ሕዝብ ሆይ！ በትግልህ ፍሬ የአገርህ ባለቤት ሁን።
የመከላከያና የፓሊስ ሠራዊት አባላት ሆይ！እናንተ የሕዝብ አካላት ናችሁ። የደረሰብንን ብሔራዊ ውርደት እያያችሁ፤ እሮሮዓችን እየሰማችሁ በሕዝብ ላይ መተኮስ በራሳችሁ ጭንቅላት ላይ መተኮስ ማለት መሆኑን ለደቂቃ እንኳን አትዘንጉ። ይልቁኑ ዛሬውኑ ነፃነትና ፍትህ ከጠማው ወገናችሁ ጎን ቁሙ።
የኢትዮጵያ ወጣቶች፤ የወጣትነት የፈጠራ ችሎቻችሁ መፈተኛው አሁን ነው። ለእያንዳንዱ ጥቃቅን ጉዳይ መመሪያ እስኪሰጣችሁ አትጠብቁ። እያሰላችሁ፣ እያጠናችሁ፣ እያደባችሁ፣ ወያኔን ታገሉ።
የዜጐችን ስደት በተመለከተ አገራችን ኢትዮጵያ መንታ መንገድ ላይ ቆማለች፡፡ የአገሪቱን ዜጐች ለስደት የሚያነሳሳው ምክንያት የተሻለ ኑሮ ፍለጋ ነው የሚሉ ወገኖች ያሉትን ያህል፣ አገሪቱ ለዜጎቿ የምትመች ባለመሆኗ በምሬት
ስደትን ከኢኮኖሚና ከፖለቲካ ቅርቃር ውስጥ አውጥተን ምክንያታዊ በሆኑ ትንተናዎች በመታገዝ ካልፈተሽነው በስተቀር፣ ለመፍትሔ የሚጠቅሙ ምክረ ሐሳቦችን ማግኘት አዳጋች ይሆናል፡፡
በአሁኑ ጊዜ በሚሊዮን የሚቆጠሩ ኢትዮጵያውያን በሰው አገር ይኖራሉ፡፡ በየጊዜውም በሺዎች የሚቆጠሩ ዜጐች ባገኙት መንገድ ሁሉ እየተሰደዱ ነው፡፡ አገሪቱ ለዘመናት ከተጫናት ድህነት ለመላቀቅ በምታደርገው ጥረት መጠነኛ የሆነ የገጽታ ለውጥ ብታደርግም፣ አስከፊውን ድህነት ለማስቆም አልተቻለም፡፡ በተለይ ወደ አውሮፓ፣ ወደ መካከለኛው ምሥራቅና ወደ ደቡብ አፍሪካ ዜጐች በሕገወጥ የሰዎች አዘዋዋሪዎች አማካይነት እየነጐዱ ነው፡፡ አደጋው በከፋበት በዚህ አስቸጋሪ ወቅት እንኳ ስደቱ ቀጥሏል፡፡ ለምን ማለት ተገቢ ነው፡፡ ስደቱን ለማስቆም ምን ማድረግ ይገባል ማለትም አለብን፡፡ ችግሩን ከሥር መሠረቱ ለይቶ ለማወቅ ጠቃሚ ነው፡፡
መንግሥት አሁን የደረሰውን አሳዛኝ ክስተት ተንተርሶ፣ ዜጐች ከአደጋ ራሳቸውን ለመጠበቅ በሊቢያም ሆነ በሜዲትራኒያን ባህር፣ እንዲሁም በደቡብ አፍሪካ የተፈጸሙትን ሰቆቃዎች እንደ ማስጠንቀቂያ እንዲያዩት ያሳስባል፡፡ ሕገወጥ ደላሎችንም በምክንያትነት ያቀርባል፡፡ በአገሪቱ የተፈጠረውንም መልካም አጋጣሚ በመጠቀም በአገራቸው ሠርተው እንዲለወጡ ይመክራል፡፡ በሌላ በኩል ግን አሁንም በጣም የተንሰራፋው ድህነት የብዙዎችን ተስፋ እያጨለመ ነው፡፡ ከአቅም በላይ የሆነው ሥራ አጥነት ለብዙዎች ከሚቋቋሙት በላይ ነው፡፡ በየጊዜው እየናረ የሚሄደው ኑሮ ብዙዎችን እያስመረረ ነው፡፡ የመልካም አስተዳደር ችግር የሚፈጥረው አድሎአዊነት የምሬት ምንጭ ነው፡፡ በፖለቲካው ንፍቀ ክበብ ውስጥ የሚታየው አማራጭ አልባነትና የአንድ ወገን የበላይነት ብቻ መኖር ቅሬታውን እያጎላው ነው፡፡ የሥራ ዕድልን እያቀጨጨ ነው፡፡ የፖለቲካው መሳሳብ ለብዙዎች አግላይ ሆኗል፡፡
በአሁኑ ጊዜ ከገጠር ወደ ከተማ የሚካሄደው ፍልሰት ከመጠን በላይ ከመሆኑ የተነሳ ለመቆጣጠር አልተቻለም፡፡ በርካታ ትምህርት ቤቶችና ኮሌጆች በመከፈታቸው ምክንያት የምሩቃን ቁጥር ከአቅም በላይ እየሆነ ነው፡፡ ወጣት የሚበዛባት ኢትዮጵያ በተጠና የሥራ ፈጣሪነት ክህሎትና ዕውቀት ባላቸው ዜጐች አማካይነት ችግሮቿን መፍታት ካልቻለች፣ ስደት ወደፊትም ብሔራዊ ችግር ሆኖ ይቀጥላል፡፡ ለዚህ ደግሞ አሳማኝ የሆኑ የስደት ምክንያቶች መሬት ወርደው ሁሉን አሳታፊ የሆነ ምክክር ሊደረግባቸው ይገባል፡፡ መፍትሔ የሚገኘው ጥሬ ሀቁ ላይ መነጋገር ሲቻል ብቻ ነው፡፡
በገጠር በቤተሰብ መበራከት ምክንያት የአርሶ አደሮች ማሳ እየጠበበ በሚሄድበት ጊዜ ወጣቶች መሬት አልባ ስለሚሆኑ ወደ ከተማ ይፈልሳሉ፡፡ በከተማ የሥራ ዕድሉም የተጣበበ ስለሚሆን ወደ ውጭ መሰደድን አማራጭ ያደርጋሉ፡፡ ከከፍተኛ ትምህርት ተቋማት የሚመረቁ ወጣቶችም ተቀጥሮ ከመሥራት ጀምሮ ሥራ ለመፍጠር በሚያደርጉት ጥረት መሰናክሉ ስለሚበዛ የሚታያቸው ስደት ነው፡፡ በአነስተኛና በጥቃቅን ተደራጅቶ ለመሥራት መሬት፣ የባንክ ብድርና ገበያ ማግኘት በጣም አዳጋች በመሆኑ ወጣቶች ለሕገወጥ የሰዎች አዘዋዋሪዎች ተበድረውም ሆነ ከቤተሰቦቻቸው ወስደው ካቅማቸው በላይ የሆነ ክፍያ እየፈጸሙ ይሰደዳሉ፡፡
ይህንን ዓይነቱን አደጋ የበዛበት ስደት ከሚያባብሱ ዋነኛ ችግሮች መካከል ደግሞ ተጠቃሽ የሚሆነው ተስፋ ቆራጭነት ነው፡፡ ይህ ተስፋ ቆራጭነት የሚመጣው ደግሞ ወጣቶች በሚኖሩባቸው አካባቢዎች በአስተዳዳሪዎች የሚፈጸሙ በደሎች ሲበዙ ነው፡፡ መንግሥት በተለያዩ ጊዜያት የሚያስተባብላቸው፣ ነገር ግን የሰላ ትችቶች የሚቀርቡበት በገጠር ከማዳበሪያና ከምርጥ ዘር ጀምሮ እስከ ዕርዳታ እህል ድረስ ሥርዓቱን በማይደግፉት ላይ ክልከላ መደረጋቸው ተጠቃሽ ነው፡፡ ይህ ዓይነቱ በደል ሲፈጸም መንግሥት በተለያዩ መዋቅሮቹ አማካይነት ችግሮቹን መፈተሽ ባለመቻሉ ለወጣቶች ምሬት ምክንያት እየሆነ ነው፡፡ እንጀራ የሚፈልግ ሰው በመገፋቱ ምክንያት የፖለቲካ ስደተኛ ይሆናል፡፡ ይህም በተደጋጋሚ ጊዜያት በዓለም አቀፍ የሰብዓዊ መብት ተቋማት ብዙ የተባለበት ነው፡፡ የፖለቲካ ትስስር ያላቸው ብቻ ተጠቃሚ በመሆናቸው ምክንያት ብዙኃን እየተገለሉ ነው ሲባል ከማስተባበል ይልቅ ችግሩን ማረም ይበጃል፡፡ ይህም ጠንከር ያለ ዕርምጃ ይፈልጋል፡፡
ሌላው ቀርቶ በአዲስ አበባ ከተማ ጭርንቁስ ሠፈሮች ውስጥ የሚኖሩ ወጣቶች በተባባሰ ድህነት ውስጥ ስለሚኖሩ፣ በተገኘው አጋጣሚ ሁሉ ስደትን ይመርጣሉ፡፡ በተለያዩ ሙያዎች ሥልጠና ያገኙ ወጣቶች ሳይቀሩ ሥራ አጥተው ይቦዝናሉ፡፡ ብዙዎቹም በመጠጥ፣ በጫት፣ በሺሻና በሌሎች ዕፆች ቁጥጥር ሥር ውለዋል፡፡ በተስፋ መቁረጥ ውስጥም ሆነው እነዚህ ወገኖች አጋጣሚውን ካገኙ መሰደድ ነው ፍላጐታቸው፡፡ በቅርቡ በስደተኛ ወገኖቻችን ላይ የደረሰው አረመኔያዊ ግፍ አገሪቱን ማቅ አልብሷት እንኳን፣ የመጣው ይምጣ ብለው ለመሰደድ የተዘጋጁ ብዙዎች መሆናቸው ይነገራል፡፡ በሠለጠኑበት ሙያ ለመሥራት፣ መንጃ ፈቃድ ለማውጣትና ለመሳሰሉት አቅም በማጣታቸው መሰደድን አማራጭ ማድረጋቸውንም እየተናገሩ ነው፡፡ ዜጐች በአገራቸው ለምን ተስፋ ይቆርጣሉ? ዕድሎች ለምን አይመቻቹላቸውም? መጠነኛ ገንዘብ ኖሮአቸው ለመሥራት ሲፈልጉ እንኳ እንዲበረታቱ ለምን የተለየ አሠራር አይዘረጋም? ችግሮቹን ከሥር ከመሠረታቸው በማየት መፍትሔ ለምን አይፈለግም?
መንግሥት ዘወትር የመልካም አስተዳደር ችግሮች የሚፈጥሩዋቸው ምሬቶችን በተመለከተ ሲያወሳ ይሰማል፡፡ በተግባር ግን የሚታይ ለውጥ የለም፡፡ በተወሰኑ አካባቢዎች የታዩ ስኬቶች የኢትዮጵያ ወጣቶች መለያ እንደሆኑ ተደርጐ ሲቀርብ ይታያል፡፡ ችግሩ የብዙኃን አይደለም ተብሎ ይሸፋፈናል፡፡ እንዳለፈው ሳምንት ዓይነት አጋጣሚዎች ሲፈጠሩ ግን ለብጥብጥ መነሻ ምክንያት ይሆናሉ፡፡ በአጠቃላይ ዜጐች ውስጥ የሚሰሙ ቅሬታዎችና እሮሮዎች በታመቁ ቁጥር ድንገት ሲፈነዱ ከቁጥጥር ውጭ ሆነው በሰው ሕይወትና ንብረት ላይ ከፍተኛ ጉዳት ያደርሳሉ፡፡ ወጣቶች በአፍላነታቸው ጊዜ ሲከፉና አደጋ የበዛበትን ስደት አማራጭ ሲያደርጉ እንደ አገር ሊከብደን ይገባል፡፡ ለመፍትሔውም መጨነቅ አለብን፡፡ መፍትሔውም ከወገንተኝነት የፀዳ ውሳኔ ነው፡፡
አገሪቱ ከድህነት ማጥ ውስጥ ለመውጣት እልህ አስጨራሽ ትግል ውስጥ ናት፡፡ ድህነትን ታሪክ ለማድረግ እየተሠራ ነው፡፡ የሚታዩት አዝማሚያዎችም ተስፋ ሰጪ ናቸው፡፡ ነገር ግን የዛሬው ልፋት የዛሬውን ወጣት ማዕከል ካላደረገ ልፋቱ ሁሉ ውኃ መውቀጥ ነው፡፡ ልማቱ ሰብዓዊ ፍጡራንን ጭምር ያካት ሲባል የአገሪቱ ዜጐችን ታሳቢ ማድረግ አለበት ማለት ነው፡፡ ዜጐች ዴሞክራሲያዊና ሰብዓዊ መብቶቻቸው ሲከበሩ፣ ከአገሪቱ ሀብት ፍትሐዊ በሆነ መንገድ ሲጠቀሙ፣ ሐሳባቸውን በነፃነት ሲገልጹ፣ ለቅሬታዎቻቸው በቂ ምላሽ ሲያገኙ፣ በገዛ አገራቸው የባለቤትነት ስሜት ሲሰማቸው፣ የፈለጉትን በሰላማዊ መንገድ መደገፍ ወይም መቃወም ሲችሉና በአገሪቱ ሁሉም ጉዳዮች ውስጥ ያለአድልኦ ሲስተናገዱ ስደትን ሙሉ በሙሉ ማቆም ባይቻል እንኳ በከፍተኛ ደረጃ መቀነስ ይቻላል፡፡ ለአገሪቱ ወጣቶች ስደት አንድ ምክንያት ብቻ እየመዘዙ ዲስኩር ማሰማት ከትርፉ ይልቅ ጉዳቱ ይብሳል፡፡
በአሁኑ ጊዜ በበርካታ አገራዊ ጉዳዮች ላይ በፖለቲካ ኃይሎች መካከል ስምምነት የለም፡፡ ብሔራዊ ጉዳዮቻችን ከስሜታዊነት ባልፀዱ አመለካከቶች እየተቃኙ ናቸው፡፡ በጋራ ጉዳያችን ላይ ተስማምቶ አንድ አቋም ለመያዝ ቀርቶ መነጋገር እንኳን ባለመቻሉ ክፍፍሉ አስጊ እየሆነ ነው፡፡ አንዱ ሌላው ላይ ጭቃ እየለጠፈ በጥላቻ በመፈራረጅ ላይ ጊዜውን ስለሚያጠፋ የወጣቶቻችንን ችግር በቅጡ ለማየት አልተቻለም፡፡ የፖለቲካው ምኅዳር ለዴሞክራሲያዊ ሥርዓት ግንባታ ከመበጀት ይልቅ መጠፋፊያ መስሏል፡፡ ሌላው ቀርቶ ሰሞኑን በተስተዋሉ ክስተቶች ላይ እንኳን፣ በግራም በቀኝም ያሉ የፖለቲካ ኃይሎች በጊዜያዊነት መግባባት አቅቷቸው በየፊናቸው የመሰላቸውን አቋም ሲያራምዱ ታይተዋል፡፡ ይኼ እንደ አገር ሲታይ አስጊ ነው፡፡ ወጣቶቻችንን የስደት አለንጋ እያንገበገባቸውና ሕይወታቸውም እጅግ በጣም በሚያሳዝን ሁኔታ ሲያልፍ፣ አንድ ላይ ሆኖ ለመምከር አለመቻል ትልቅ በሽታ ነው፡፡ ጽንፍ በረገጡ አቋሞች ምክንያት አንገብጋቢ የሆኑት ብሔራዊ ጉዳዮች እየተዘነጉ ከቀጠሉ ጉዞው የት ድረስ ይቀጥላል? ውጤቱስ ምንድነው? ካልተባለ ችግር አለ፡፡ ይህ በብርቱ ይታሰብበት፡፡ ጨርሶ ከመተው ዘግይቶም ቢሆን መጀመር የግድ ይላል፡፡
ወጣቶቻችን ትልቅ ትኩረት ይሰጣቸው፡፡ የዕድገት አንቀሳቃሽ ሞተር መሆናቸው ይታመን፡፡ ከተመሪነት ይልቅ ለመሪነት ይዘጋጁ፡፡ አገሪቱ ያላት አንጡራ ሀብት እነሱ ላይ ኢንቨስት ይደረግ፡፡ መብቶቻቸው ይከበሩ፡፡ አድልኦ አይፈጸምባቸው፡፡ በአገራቸው አንገታቸንው ቀና አድርገው የሚሄዱ ኩሩ ዜጎች ይደረጉ፡፡ አላስፈላጊ ከሆኑ ደባል ሱሶች ጥበቃ ይደረግላቸው፡፡ ጥራት ያለው ትምህርት እንዲያገኙ ዕድሉ ይመቻችላቸው፡፡ በአገራቸው ጉዳይ ንቁና ዋነኛ ተዋናይ ይሁኑ፡፡ መንግሥትና የሚመለከታቸው አካላት በሙሉ ለዚህ አገራዊ ጥሪ ርብርብ ያድርጉ፡፡ ለስደት መንስዔ የሆኑ አሳማኝ ምክንያቶች መፍትሔ ይፈለግላቸው!
ለወጣቶቹ መሰደድ ደግሞ ብዙ ምክንያቶች ይነሳሉ አልጄዚራ በድረ-ገጹ ባወጣው ፅሁፍ በማንኛውም ሁኔታ ውስጥ በማለፍ ለኢትዮጵያውያኑ መሰደድ በዋነኛነት የሚነሱ ምክንያቶችን ዘርዝሯል
ኢትዮጵያ ከአፍሪካ ሀገራት በኢኮኖሚ በፍጥነት እያደጉ ካሉ ሀገሮች መካከልም ስሟ የሚጠራ ቢሆንም ዜጎቿ ግን መሰደድን አላቆሙም በዚህም ምክንያት አብዛኛዎቹ በሚመርጡት ህገወጥ ስደት ብዙዎች እየሞቱ ይገኛሉ
በከተሞች አካባቢ አጥጋቢ የስራ እድል አለመኖሩ, በአብዛኛው የሚሰሩ ስራዎች የዜጎችን ህይወት ወደ ተሻለ ደረጃ ማሸጋገር የሚችል አለመሆኑ, በየጊዜው የኑሮ ውድነት እየጨመረ መምጣቱ እና ሌሎች ብዙ ምክንያቶች ይነሳሉ
አልጄዚራ ባወጣው ፅሁፍ ከላይ ከተጠቀሱት በተጨማሪ በፖለቲካ ሁኔታ የሚሰደዱ ኢትዮጵያውያን ቁጥራቸው አነስተኛ የሚባል አይደለም ለዚህም እንደማጣቀሻ ጥሩ የስራ እድል የሚያገኙ ዜጎች ከመንግስት የፖለቲካ ሁኔታ ጋር ቅርበት ያላቸው መሆናቸው ይነገራል
ሁላችንም እንደምናውዘቀው በዜጎች ላይ እየሆነ ያለው ነገር ሁሉ በግልፅ የሚታይ እውነታ ነው ነገር ግን ለሚደርሰው ጥፋት በዋነኛነት ተጠያቂ ሊሆን የሚችለውን አካል ለእያንዳንዳችን ግንዛቤ እንተወውና በሁላችንም ዘንድ ምን መፍትሄ ማምጣት ይቻላል?
ኤዶም ካሳዬ ጋዜጠኛ ናት። ማህሌት ፈንታሁን ደግሞ «ሰለሚያገባን እንጦምራለን» በሚል የአለም አቀፍም ሆነ የኢትዮጵያ ሕገ መንግስት በሚፈቅድላቸው መሰረት፣ ብሎግ ከሚያደርጉ ዞን ዘጠኞች አንዷ ናት። ኤዴሞም ሆነ ማህሌት የጻፉት፣ የተናገሩት የተደበቀም ሆነ የተሸፈነ ነገር የለም። ለፍትህ ከመቆማቸው በቀር ያጠፉት ጥፋት የለም። ወንጀላቸው አገራቸውን መዉደዳቸው ነው። ሆኖም ሕወሃት «ሽብርተኞች» ብሎ ካሰራቸው ይኸው አንድ አመት ሆናቸው። ቢያንስ ከ27 ጊዜ በላይ ፍርድ ቤት ተመላልሰዋል። አስቡት በአንድ አመት ዉስጥ ቢያንስ 27 ጊዜ !!!!!
የአገሪቷ ሕገ መንግስት በማረሚያ ቤት ያሉ እስረኞች በምን መልኩ መያዝ እንዳለባቸው በግልጽ አስቀምጧል። በአንቀጽ 19 ንኡስ አንቀጽ አንድ ላይ፣ እያንዳንዱ ዜጋ ፣ እስረኞችን ጨምሮ፣ ኢሰብአዊ ፣ ጭካኔ የተሞላባቸዉና ክብርን የሚነኩ ቅጣቶች ሊቀበል እንደማይገባ ያስቀምጣል። ሆኖም ረእቡ ሚያዚያ 14 ቀን፣ የአዲስ አበባ ሰልፈኞች እንዳሉት፣ ለሕወሃት ሕገ መንግስቱ ወረቀት ብቻ ነው። እህቶቻችን ሞራላዊ፣ መንፈሳዊና የሴትነት ክብራቸውን በመድፈር ፣ ራቁታቸውን ሆነው በአረመኔ የሕወሃት ወንድ ምናምንቴዎች ፊት ስፖርት እንዲሰሩ መገደዳቸው ምን ያህል እንደ አገር መዝቀጣችንን የሚያሳይ ነው። በርግጥ ኤዶምና ማህሌትን ብቻ ሳይሆን ሕወሃቶች ከ40 ሚሊዮን በላይ የሚሆኑትን የአገራችንን እናቶችና እህቶች ነው የደፈሩት።
«ሙሉ ልብሴን እንዳወልቅ ተገድጄ ራቄቴን በወንድ መርማሪዎች ፊት ስፓርት አንድሰራ እገደድ ነበር ፡፡ “ሴትነትሽ አንዲህ ከሚዋረድ አመጽ እንዳነሳሳሽ እመኚ ተብያሁ”» ማህሌት ፋንታሁን
«በተለምዶው ከምመረመርበት ቢሮ ውጩ አንደኛ ፎቅ አዳራሽ ውስጥ ለምርመራ ተወስጄ ልብሴን እንዳወልቅ እና የተለያዬ ለመናገር የሚከብዱ ስፓርታዊ አንቅስቃሴዎችን እንድሰራ ተገድጃለሁ፡፡ እንዲህ ከምትዋረጂ አመጽ ልናስነሳ ነበር ብለሽ ለምን አታምኚም እያለ ይመታኝ ነበር » ኤዶም ካሳዬ
እንግዲህ የዛሬይቱ የሕወሃት ኢትዮጵያ ይች ናት። ይህ አይነቱን ኢሰብዊነት ማስቆም ካልቻልን እንደ አገር ሆነ እንደ ሕዝብ መቀጥል አንችልም። እያንዳንዱ ኢትዮጵያዊ፣ ይህ አይነቱ ብሄራዊ ዉርድት እንዲቆም መነሳት አለበት። ፈረንጆችን እንደሚሉት “We have to claim back our country from these monsters” ። በተለይም እናቶችና እህቶች ፣ አዉቃለሁ ብዙ ግርግር አትወዱም። ግን አሁን እናንተም ከወንዱ ባልተናነሰ የምትነሱበት ጊዜ ነው
እንደምታስታዉሱት ባለፈው ጊዜ ከቤተክርስቲያን ትከሻ ላይ ተፈናጦ የወያኔ ቅጥረኛ በመሆን የሀገርን የቤተክርስቲያንንና የሕዝብን ታሪክ ማንነትና እሴት እየቆነጻጸለ እያጠፋፋ እያሳከረ እያወደመ ስላለው ተኩላ ዳንኤል ክብረት ከወያኔነት ድፍረቱ በመነጨ ሳይፈራና ሳያፍር በድፍረት የጻፋቸውን ጽሑፎቹንና የሰጣቸውን ቃለ መጠይቆችን መረጃ በመጥቀስ አንባቢያንና ምእመናን ይጠነቀቁበት ዘንድ በሁለት ጽሑፎች ማንነቱን ለማሳየት ሞክሬ ነበር፡፡ ጀሌዎቹ ዳንኤል ተከታትለው ለወጡት ጽሑፎቸ አሳምሮ ምላሽ እንደሚሰጥ ተስፋ አድርገው እየተጠባበቁ ነበር፡፡ እኔ ዳንኤል ለእነኝህ ጽሑፎች በራሱ ስም መልስ ለመስጠት እንደማይሞክር እርግጠኛ ነበርኩ፡፡ በሦስት ምክንያቶች 1ኛ ዳንኤል መልስ ልስጥ ብሎ መልስ ለመስጠት ቢሞክር በሚሰጠው መልሱ ይበልጥ ማንነቱ እንዲገለጥ ስለሚያደርገውና ይሄ እንዲሆን ስለማይፈልግ፡፡ 2ኛ. እንደልማዱ መልስ እሰጣለሁ ብሎ ጽሑፉ ላይ ከማተኮር ይልቅ እኔን ለማጥቃት በማሰብ በእኔ ማንነት ላይ አነጣጥሮ ፈጥሮም አጋኖም በሚጽፈው ነገር ለራሱ ዓሣ እጎረጉራለሁ ብሎ ዘንዶ እንደሚያወጣ ስለሚያውቅ፡፡ ማለትም እራሱ በቀደደው መንገድ የሚሰጠውን ተመሳሳይ ምላሽ የሚቋቋመው ስለማይሆን፡፡ ስንት ጉድ አለበት መሰላቹህ ይሄ ጉደኛ? 3ኛ. የተጻፈበት ጽሑፍ በሚገባ በመረጃ የተጠናከረና መረጃዎቹም በሰው እጅ ያሉ በመሆናቸው አምኖ ከመቀበል ውጪ ፈጽሞ ሊያስተባብለው የሚችለው ነገር ስላልሆነ፡፡ በእነኝህ 3 ምክንያቶች መልስ ለመስጠት እንደማይሞክር እርግጠኛ ነበርኩ፡፡
ጀሌሎቹ ግን ዳንኤል ምን ዓይነት ችግር ውስጥ እንዳለ ባለመረዳት በሌሎቹ ላይ በለመደው ቀላጤ አፉ ተንጰርጵሮ ዋሽቶም ወስልቶም አንጀታቸውን እንደሚያርስላቸው እርግጠኛ በመሆን ምላሹን እየተጠባበቁ ነበር፡፡ ይሁንና ዳንኤል የውኃ ሽታ ሆኖ ቀረባቸው፡፡ ምስጥ የበላው እንጨት ድጋፋቸው ዳንኤል ምንም ለማለት ባለበቻሉ በሐፍረት ተሸማቀቁ ቅስማቸው ተሰበረ፡፡ ከዚያም በየፊናቸው በየ ድረ ገጻቸውና ብዙዎቻችንም በምንጽፍባቸው ድረ ገጾች ማንነታቸውን ደካማነታቸውን ድውይነታቸውን አላስተዋይነታቸውን ከሚያሳይ በስተቀር ፍሬ አልባ እንቶ ፈንቶ ጽሑፎችን እየቸከቸኩ በመለጠፍ የተጫናቸውን የሐፍረት ሸክም ለማቅለልና አሁንም ቢሆን ለተኩላው ያላቸውን ታማኝነት ለማረጋገጥ ጥረቶችን ሲያደርጉ ሰነበቱ፡፡
አሁን በመጨረሻ የስለአዳም ለት (8-8-2007ዓ.ም) ዲ/ን ዶክተር መሐሪ ወሰን በተባለ ሰው ስም በፒ.ዲ.ኤፍ. የሰነድ አቀማመጥ (file format) የተጻፈና በኢትዮሚዲያ ድረ ገጽ ላይ የተለጠፈ ጽሑፍ አንድ የዳንኤል ጀሌ ላከልኝና አነበብኩት፡፡ ሊጻፍለት የሚገባ ምንም ፍሬ ቢስና ነውረኛ ቢሆንም ወደ ኋላ በምገልጻቸው ምክንያቶች ለዚህ ጽሑፍ ግን መልስ ለመስጠት ግድ አለኝ፡፡ ጽሑፉን ሳነበው በጣም ነበር የተገረምኩት፡፡ የተኩላውን ቡድን ማንነት ይበልጥ እንድረዳ የረዳኝ ጽሑፍ ነበር፡፡ ጽሑፉ ጅማ ባለ አንድ ዶክተር ነኝ በሚል ምን ዶክተር ብቻ ዲ/ንም ነኝ በሚል ሰው እንደተዘጋጀ ይገልጣል፡፡ ጽሑፉ በዶክተር እንዲሁም በዲያቆን የተዘጋጀ ነው ይበል እንጅ የሰውየውን ዶክተርነትና ካህንነት ሊያሳየኝ ሊያስገነዝበኝ የሚችል ብስለት፣ መረዳት፣ ግንዛቤ፣ አደብ፣ የሞራል (የቅስም) ከፍታና ትሕርምት ምንም አላገኘሁም፡፡ የተማረ ሰው ለሞራል (ለቅስም) ድንጋጌዎች ዋጋ ይሰጣል ክህነትን ሲጨምር ደግሞ ለሃይማታዊ ድንጋጌዎች ዋጋ የሚሰጥ ይሆንና ሰውየውን የበለጠ ከፍታ ላይ እንዲገኝ ያደርገዋል ትሕርምተኛ ያደርገዋል፡፡ ሆኖ የተገኘው ግን በተቃራኒ አቅጣጫ ላይ ነው፡፡ አንድ ዶክተርና ዲ/ን የሆነ ሰው አግባብነት በሌለው ጥላቻ ምክንያት የጠላውን ለመጉዳት ሲል ብቻ ማንም ሰው በቀላሉ ሊያረጋግጣቸው የሚችላቸውን ነጫጭ ውሸቶችንና ፈጠራዎችን ፈልስፎ ሰውን በመወንጀል እራሱን አያዋርድም ለትዝብት አይዳርግም አምላኩን አያሳዝንም፡፡ ይሄ የደናቁርቱና የእርኩሳኑ መለያ እንጅ የምሁርና የእግዚአብሔር አገልጋይ መለያ አይደለም፡፡ እንግዲህ በወያኔዎች ቤት ዱክትርና በየሱቁ እየተሸመተ የሚያጌጡበት ስም ከሆነ ቆይቷልና ይሄም ሰው እንግዲህ የዚሁ ተቋዳሽ መሆኑ ነው፡፡ በዚህም ምክንያት ሊሆን ይችላል ምሁራዊ ተዋስዖ ልናገኝበት ያልቻልነው፡፡
ይህ ጽሑፍ በዚህ ሰው ስም ወጣ እንጅ የተዘጋጀው በዚህ ዶተርና ዲያቆን ነኝ ባለን ሰው ብቻ አይደለም፡፡ ጽሑፉ የተጻፈው በደቦ ነው ይሄንን የሚያሳዩ በርካታ ጉዳዮች ከመኖራቸውም በላይ እያዘጋጁ እንደነበር መረጃው ነበረኝ፡፡ በደቦው ውስጥ ዳንኤል ዋነኛው መጋቢ ነው፡፡ እነኝህ ተኩላት ይንን ጽሑፍ ለመጻፍ ሲወስኑ ምንም ሊሉ የሚችሉት ነገር ባይኖርም እንኳን እንደነሱ ግምት ምንም ይሁን ምን የሆነ ነገር ተብሎ ከበድ ያለ መልስ አለመሰጠቱ በጀሌዎቻቸው ላይ የሚያደርሰውን የቅስም ስብራት የከፋ ያደርገዋል ከሚል ግምት ለዚህ ሲባል ብቻ ይሄንን ከንቱነታቸውን ይበልጥ ቁልጭ አድርጎ የሚያሳይ ጽሑፍ ለመጻፍ ቻሉ፡፡ እንዳልኳቹህ ይህ ጽሑፍ ሲዘጋጅ እየተዘጋጀ እንደነበረ መረጃው ነበረኝ፡፡ ስማቸውን ብጠቅስ ምንኛ ደስ ባለኝ ነበር ነገር ግን ጽሑፋቸው ላይ ሲሉ እንደሰማቹሀቸው እንከሳለን እያሉ እየዛቱ ስለሆነ ከሳሾቸን ላለማብዛት ስል ስም ከመጥቀስ እቆጠባለሁ፡፡ እነዚህ በማኅበረ ቅዱሳን በተለያየ የአገልግሎት ኃላፊነት የነበሩ ጀሌዎቹ በየአቅጣጫው ተሰማርተው የሚያውቀኝን ሁሉ “እስኪ ስለ አምሳሉ የምታውቁትን ንገሩን?” እያሉ መረጃ ለመቃረም ጥረት ሲያደርጉ ነበር የሰነበቱት፡፡ እንዳለመታደል ሆኖ ያገኙት መረጃ ግን ያልፈለጉትና ግልባጭ ሆነ፡፡ መጥፎ መጥፎ የተባለውም በፈለጉት ደረጃ እኔን ሊያረካክስ የሚችል ሳይሆን ቀረ፡፡ ይባስ ሐፍረት ተሰማቸው በጽሑፌ ላይ በማተኮር ሥርዓት ባለው መንገድ ሐሳብን በሐሳብ ከመሞገት ይልቅ የተሰበረ ቅስማቸውን ለመጠገን እኔን አዋርዶ ግዳይ መጣል ብቸኛ የመጠገኛ ተስፋቸው ነበርና፡፡ መሬት ላይ ያለው ሀቅ እንዲህ ተስፋቸውን ከንቱ ሲያደርግባቸው ሌላ አማራጭ አላጡም ይህም የተካኑበትና ከወያኔነታቸው ያገኙት ትሩፋት ነው፡፡ “የእማማ ዓለሚቱን ቅቤ” በመቀባት በውሸት ወይም በፈጠራ ወሬ ስሜን ማርከስና በዚያ መርካት፡፡
አንዴ አንድ ቦታ በነበርኩበት ጊዜ ነው አንድ ቀን እዚያ ቦታ ካሉ ሰዎች አንደኛቸው የሆኑ እናት እማማ ዓለሚቱ ድካም ቢጤ ተጫጫናቸውና ለአንድ አፍታ ሸለብ አድርጓቸው ትንሽ ቆዩና ወዲያው ተነሡ፡፡ ሲነሡ ከማሸለባቸው በፊት የነበረው ከፊታቸው ይታይ የነበረው የድካም የመጠውለግ የመኮሰስ የረሀብ የመታከት ስሜቶች በሚደንቅና በሚያስገርም ሁኔታ ድራሻቸው ጠፍቶ በምትካቸው በደስታና እርካታ የረሰረሰ ፊት ይዘው ተነሡ፡፡ እኔ የዚህ ምክንያት መስሎኝ የነበረው ጥሩ ሕልም ስላዩ መስሎኝ ነበር፡፡ እማማ ዓለሚቱ እንደተነሡ ጥንቃቄ በተሞላበት እንቅስቃሴ በተቀመጡበት ቀስ ብለው ግድግዳውን ደገፍ አሉ፡፡ የልብሳቸውን አንገትየ በጥንቃቄ ወደ ውስጥ እየሰበሰቡ በቀኝ እጃቸው በጠባቡ ከአንገታቸው ስር ያዙት፡፡ ፊታቸው ላይ የሚነበበው የደስታ የንቃት የእርካታ ስሜት ሌላ ነው! ትንሽ እንደቆዩ በቀኝ እጃቸው አጥብበው ይዘውት የነበረውን የልብሳቸውን አንገትዬ በጥንቃቄ ለግራ እጃቸው አስያዙና በቀኝ እጃቸው አመልካች ጣት በጣም በጥንቃቄ መሀል አናታቸውን ነካ ነካ አደረጉት፡፡ ሁለተኛ ጣት ጨመሩና እንደገና ዳሰስ ዳሰስ አደረጉ፡፡ ማረጋገጥ የፈለጉትን ነገር ስላላረጋገጡ በአምስቱም ጣቶቻቸው ጭንቅላታቸውን ዳሰሱ፡፡ ያ በደስታ በእርካታ ስሜት ተጥለቅልቆ የነበረ ፊታቸው ከመቅጽበት አመዱ ቡን አለ ድንጋጤ ወረረው፡፡ ጮክ አሉና ውለዷት በሚል ስሜት “ቅቤውስ?” በማለት ዐይናቸውን አፍጥጠው ጠየቁን፡፡ ስለምን እንደሚያወሩ አልገባንም ነበርና “የምን ቅቤ እማማ ዓለሚቱ?” አልናቸው፡፡ አንዳች ነገር ሊል እንደፈለገ ሰው አፋቸውን ከፍተው ቆዩና የእኛን ግራ መጋባት ባዩበት ቅጽበት ለካ ከቁም ቅዠታቸው ነቅተው ኖረው እጅግ በሚያሳዝንና ልብን በሚነካ የሀፍረት ስሜት ተውጠው ምልስ አሉ፡፡
እማማ ዓለሚቱ ያን ሰሞን ቅቤ መቀባት አምሯቸው “እንዲያው ቅቤ መቀባት አምሮኝ ነበር” እንዳሉ ነበር የሰነበቱት፡፡ ለካ ሸለብ አድርጓቸው እያለ ያ አምሮታቸው የፈጠረባቸው ስሜት በቀን የተመኙትን በሕልም ሰጥቷቸው አንድስ የሚያክል ቅቤ መሀል አናታቸው ላይ ምርግ አድርገው ተቀብተውት ኖሮ ያቅቤ ልብሳቸውን እንዳያበላሽ ኖሯል ለካ ከሸለብታቸው እንደነቁ የልብሳቸውን አንገትየ ወደ ውስጥ ሰብስበው በጠባቡ እንቅ አድርገው ይዘውት የነበረው፡፡ ከዚያ በኋላ በዚያ ቦታ የሌለ የማይጨበጥ የፈጠራ ነገር ሲወራ ሲነገር “የማማ ዓለሚቱ ቅቤ” ይባላል፡፡ የውሀ ሽታ ሆኖ የቀረውን ነገርም “ምነው ነገሩን የማማ ዓለሚቱ ቅቤ አደረከውሳ?” እየተባለ ይተረታል፡፡
የተኩላው ቡድን ስለ እኔ መጻፍ ሲያስቡ የእኔ ማንነት በጻፉት መልኩ እንዲሆን እጅግ በመመኘት ነበር ስለ እኔ ለመቃረም ተሰማርተው የነበረው ሳይቀናቸው ተመለሱ፡፡ ቢሆንም ግን ከቁም ቅዠታቸው መንቃት አልፈለጉም፡፡ ከቁም ቅዠታቸው ነቅተው በገጠማቸው ስብራት ሕመም ከመሰቃየት በቁም ቅዠት መቆየትን መረጡ፡፡ የእማማ ዓለሚቱን ቅቤ በመቀባትም እፎይ አሉ እረሰረሱ፡፡ የተኩላውን ቡድን ከእማማ ዓለሚቱ የሚለየው እማማ ዓለሚቱ ቅቤው የቁም ቅዠት መሆኑን አውቀው ሐፍረት እየተሰማቸው ሲመለሱ የተኩላው ቡድን ግን ከቁም ቅዘታቸው ነቅተው በስብራታቸው ሕመም ከመሰቃየት በቁም ቅዠታቸው ውስጥ ቆይተው በቁም ቅዠታቸው ተቀባን በሚሉት ቅቤ ሰው እየሳቀባቸው መቆየትን መምረጣቸው ነው፡፡ ይህን የተኩላት ቡድን ጽሑፍ ባስቀመጡት የሐሳብ ቅደም ተከተል መሠረት ከንቱነቱን ዕንይ፡-
ከርእሳቸው እንጀምር “ኹራፋተ አምሳሉ” ይላል የተኩላቱ ጽሑፍ ርእስ፡፡ ኹራፊው ብሎ እንደጀመረ ኹራፊው ብሎ ነው የሚጨርሰው፡፡ በሰዋስው ሕግ መሠረት ቃሉ ግስ ሲሆን ኾረፈ ቅጽል ሲሆን ኾራፊው ጥሬ ዘር ሲሆን ኹረፋ እያሉ መጠቀም ሲኖርባቸው ለሁሉም አጠቃቀም ኹራፊው በማለት ጀምረው ጨረሱ፡፡ የቃሉን አጠቃቀም ካላወቁ ምን አለ ትዝብት ላይ ከሚወድቁ ባይጠቀሙትስ? ለነገሩ “ምን ይሉናልን” ሲያውቁ አይደል! ትችታቸውን ሲጀምሩ በ2 ክፍል አቅርቤው ከነበረው ጽሑፍ ውጪ በመሔድ እንዲህ በማለት ነበር የጀመሩት፡-
“ ኹራፊው አምሳሉ ገብረኪዳን የጌታችን የመድኃኒታችን ኢየሱስ ክርስቶስን በዓለ ልደት አስመልክቶ በፌስቡክ ገጽ ላይ ፤ ‹‹ …የመውለጃዋ ጊዜ በደረሰ ጊዜ ጌታዋ ፈጣሪዋየኋላልጇ ለመለኮታዊ ክብሩ፣ ለልዑልነቱ፣ ለሁሉንቻይነቱ፣ ለፈጣሪነቱ፣ ንጹሕ ነገር ፈላጊ ለንጹሐ ባሕርይነቱ በምትስማማ መልኩ ምንም ምክንያት እንዳይገኝባት አድርጎ ንጹሕ ጽዱ ፍጹም ቅድስት አድርጎ ፈጥሮ አዘጋጃትና ሰዓቱ ሲደርስ ያንን ንጹሕ ፍጹም ጽዱ ሥጋዋን ወርሶ ተወለደባት፤ በዚህ ሥጋውም ዓለሙን ሁሉ ተቤዠው፡፡›› የሚል ኑፋቄን ከእውነተኛው ትምህርት ጋራ የቀየጠ ጽሑፍ አስፍሮ ነበር፡፡
በዚህ ጽሑፍ ውስጥ ሦስት መሠረታዊ የኑፋቄ ትምህርቶች አሉበት፡፡ የመጀመሪያው ‹‹የኋላልጇ›› የሚለው ነው፡፡ እመቤታችን ድንግል ማርያም ከጌታችን ከመድኃኒታችን ኢየሱስ ክርስቶስ በፊት ሌላ ልጅ እንደአላት አድርጎ ጌታችንን ‹‹የኋላልጇ›› ሲል ኑፋቄውን ጽፏል፡፡
ሁለተኛው የኹራፊው አምሳሉ ኑፋቄ፤‹‹ ሥጋዋን ወርሶ ተወለደባት›› የሚለው ነው፡፡ በኦርቶዶክሳዊት ተዋሕዶ ቤተክርስቲያናችን፤ ‹‹ሥጋዋን ነሥቶ ወይም ተዋሕዶ›› ይባላል እንጂ በፍጹም ‹‹ሥጋዋን ወርሶ›› አይባልም፡፡ ምስጢረ ተዋሕዶውም በእንዲህ ዓይነት ወሊጥ ቃል ተገልጾም አይታወቅም፡፡ ሲቀጥልም ‹‹ተወለደባት›› አይባልም፡፡ ‹‹ሥጋዋን ነሥቶ ወይም ተዋሕዶ ተወለደ፤›› እንላለን እንጂ ‹‹ሥጋዋን ወርሶ ተወለደባት›› አንልም፡፡ ‹‹ሥጋዋን ወርሶ ተወለደባት›› የምንል ከሆነ ጌታችን መድኃኒታችን ኢየሱስ ክርስቶስ፤ ‹‹እንበለ ኅድረት – ያለኅድረት፤ ከእመቤታችን ከድንግል ማርያም በነሣው ወይም በተዋሐደው ሥጋ ተወለደ›› የሚለውን የቤተክርስቲያናችንን መሠረተ እምነት ያፋልሳል፡፡ ስለዚህ ቤተ ክርስቲያናችን እንዲህ ዓይነቱን ወሊጠ ቃል አትጠቀምም ” አሉ፡፡
የቤተክርስቲያንን እንደውቅያኖስ የሰፋና የጠለቀ ትምህርት ወይም ዕውቀት እኛ የማናውቀው የቤተክርስቲያን አይደለም በሚል አቀራረብ በእነሱ ኢምንት የንባብ ልምድ ቤተክርስቲያንን ለመገደብ ለመወሰን ጥረት ማድረጋቸው እጅግ ደንቆኛል፡፡ ተኩላቱ ቤተክርስቲያን ነሣና ተዋሐደ የሚሉትን ቃላት ብቻ ነው የምትጠቀመው አሉን ተሳስተዋል ከነሱም በተጨማሪ ወረሰ፣ አደረ፣ ወሰደ፣ ተካፈለ፣ ያዘ እነዚህ ሁሉ ቤተክርስቲያን ስለ ክርስቶስ በተዋሕዶ ሰው መሆን ስትናገር እንደየ አገባባቸው የምትጠቀምባቸው ቃላት ናቸው ሥጋዋን ወርሶ (ወሪሶ) ማለት የራሱ አድርጎ ማለት ነው የቃሉ ትርጉም በአማርኛውም በግእዙም አንድ ነው ሌላ ትርጉም የለውም፡፡ “ ሥጋዋን ወርሶ ተወለደባት›› የምንል ከሆነ ጌታችን መድኃኒታችን ኢየሱስ ክርስቶስ፤ ‹‹እንበለ ኅድረት – ያለኅድረት፤ ከእመቤታችን ከድንግል ማርያም በነሣው ወይም በተዋሐደው ሥጋ ተወለደ›› የሚለውን የቤተክርስቲያናችንን መሠረተ እምነት ያፋልሳል ”በማለት የተገለጸው ምኑን ከምን ለማገናኘት እንደተሞከረ ትዝብት ላይ የሚጥላቸውና ለራሳቸውም ግልጥ አይደለም፡፡ አማርኛ ካልቻሉ ዝም ቢሉ መልካም ነበር፡፡ ወረሰ ወይም የራሱ አደረገ የሚለው ቃል የተዋሕዶን ምሥጢር በትክክል የሚገልጽ ቃል ነው፡፡ ቅዱስ ያሬድ ኃደረ (አደረ) የሚለውን ቃል ተጠቅሟል፣ ቅዱስ ጳውሎስ ቀጥሎ በምጠቅሰው ቃል ያዘ፣ ተካፈለ የሚለውን ቃል ተጠቅሟል “…እንግዲህ ልጆቹ በሥጋና በደም ስለሚካፈሉ እርሱ ደግሞ በሞት ላይ ሥልጣን ያለውን በሞት እንዲሽር ይኸውም ዲያብሎስ ነው በሕይወታቸውም ሁሉ ስለ ሞት ፍርሐት በባርነት ይታሰሩ የነበሩትን ሁሉ ነጻ እንዲያወጣ በሥጋና በደም እንዲሁ ተካፈለ። የአብርሃምን ዘር ይዞአል እንጂ የያዘው የመላእክትን አይደለም” ዕብ.2፤14-16
ተኩላቱ ቀጠሉና ምን አሉ “ የኹራፊው አማሳሉ ገብረ ኪዳን ሦስተኛው ኑፋቄያዊ ሕፀጽ ፤‹‹… በዚህ ሥጋውም ዓለሙን ሁሉ ተቤዠው›› የሚለው ነው፡፡ ይህ ደግሞ በነገረ ድኅነት ትምህርታችን ትልቁ ኑፋቄ ነው፡፡ ይህም በሁለት መልኩ ይገለጻል፡፡ የመጀመሪያው፤ ‹‹ድኅነተ ዓለም የተፈጸመው በሥጋ ነው›› የሚል ኑፋቄን ሲያመጣ፣ በሁለተኛ ደረጃ ደግሞ፤‹‹ ሥጋ መለኮትን ውጦና አጥፍቶ በሩቅ ብእሲ ሥጋ ድኅነት ሆነ›› የሚለውን ኑፋቄ ያስከትላል፡፡ ይህ ደግሞ ቤዛ ዓለም አልተፈጸመም እንደ ማለት ነው ” አሉ፡፡ ተኩላት ሆይ! ክርስቶስ ስለ ራሱ ሲናገር ብዙ ጊዜ “የሰው ልጅ” የሚለውን ቃል ይጠቀም ነበር ሉቃ. 9፤26, 19፤10, 21፤27 ጥራዝ ነጠቃዊያን ሆይ! ክርስቶስ እራሱን “የሰው ልጅ” እያለ ስለተናገረ መለኮት ያልተዋሐደው ሥጋ ነው የያዝኩት ማለቱ ነው እያላቹህ እንደሆነ ይገባቹሀል? ሊቃውንቱ ለምሳሌ አባ ሕርያቆስ “ከድንግል በነሣው ሥጋ ዓለሙን አዳነው” ማለታቸው መለኮት ባልተዋሐደው ሥጋ ነው ክርስቶስ ዓለሙን ያዳነው ማለታቸው ነውን?
“ በአጭሩ የኹራፊው አምሳሉ ገብረ ኪዳን፤‹፣ … የኋላ ልጇ … ሥጋዋን ወርሶ ተወለደባት፤ በዚህ ሥጋውም ዓለሙን ተቤዠው፡፡›› የሚለው ፍጹም ኑፋቄያዊ ሕፀጽ፤ ‹‹ዓለምን የተቤዠው ጌታችንና መድኃኒታችን ኢየሱስ ክርስቶስ እንበለ ውላጤ፣ እንበለ ሚጠት፣ እንበለ ኅድረት፣ እንበለ ቡዐዴ፣ እንበለ ትድምርት፣ እንበለ ቱሳኤ በተዋሕዶ ነው፡፡›› ከሚለው ርቱዕ ትምህርት ጋር የሚጋጭ ክህደት ነው፡፡ ” በማለት ነበር፡፡ ማንም የፌስ ቡክ (የመጽሐፈ ገጽ) ገጼን ከፍቶ እውነቱን ሊያረጋግጥ በሚችልበት ደረጃ ከአጋንንታዊ ማንነታቸው የተነሣ የሐሰት ክሳቸውን የጀመሩት፡፡ የመጽሐፈ ገጽ ገጼን ክፈቱና ጃንዋሪ 6 ላይ የለጠፍኩትን እንኳን አደረሳቹህ! ለማለት ከባሕላዊ የጌታ ልደት ሥዕል ጋር አጭር የ8 መስመር ጽሑፍ የጻፍኳትን ተመልከቱልኝ፡፡ መልዕክቷ ከዚህ በታች ያለውን ትመስላለች፡-
“የአምላክ ሰው የመሆኑ ከድንግል የመወለዱ ነገር እንደ ውኃ ፈሳሽ እንደ እንግዳ ደራሽ አይደለም፡፡ ቅድስት ድንግል እናቱ ዓለም ከመፈጠሩ በፊትም በእሱ ልቡና ታስባ ትኖር ነበር፡፡ ይህች ቅድስተ ቅዱሳን ድንግል ማርያም ከእናቷ ከቅድስት ሐና ከአባቷ ከቅዱስ ኢያቄም የመወለጀዋ ጊዜ በደረሰ ጊዜ ጌታዋ ፈጣሪዋ የኋላ ልጇ ለመለኮታዊ ክብሩ፣ ለልዑልነቱ፣ ለሁሉን ቻይነቱ፣ ለኃያልነቱ፣ ለፈጣሪነቱ፣ ንጹሕ ነገርን ፈላጊ ንጹሐ ባሕርይነቱ በምትስማማ መልኩ ምንም ምክንያት እንዳይገኝባት አድርጎ ንጹሕ ጽዱ ፍጽምት ቅድስት አድርጎ ፈጥሮ አዘጋጃትና ሰዓቱ ሲደርስ ያንን ንጹሕ ፍጹም ጽዱ ሥጋዋን ወርሶ ተወለደባት፡፡ በዚህ ሥጋውም ዓለሙን ሁሉ ተቤዠው፡፡ እንኳን ለጌታችን ለአምላካችን ለመድኃኒታችን ለኢየሱስ ክርስቶስ የልደት በዓል አደረሳቹህ!!! ” የሚል ነበር፡፡
ተኩሎቹ ግን ለክስ እንዲመቻቸው ወላዲተ አምላክ እንደቃሉ ሁሉ ጌታን የወለደችው በድንግልና መሆኑን የሚናገረውን ከፊት ያለውን 3 መስመር ለሐሰተኛ ክሳቸው የማይመች ስለሆነ ገደፉና “‹‹የኋላልጇ›› የሚለው ነው፡፡ እመቤታችን ድንግል ማርያም ከጌታችን ከመድኃኒታችን ኢየሱስ ክርስቶስ በፊት ሌላ ልጅ እንደአላት አድርጎ ጌታችንን ‹‹የኋላልጇ›› ሲል ኑፋቄውን ጽፏል ” በማለት እንደ ግብር አባታቸው ከይሲ የቀረውን ጽፉፍ አጣመው የተሳሳተ ትርጉም ለማስያዝ ጥረት አደረጉ፡፡ እስከዛሬ ድረስ ቤተክርስቲያን የምታውቀው የመናፍቃን ኑፋቄ የነበረው በማቴ. 13፣55 ላይ ያለውን ቃል አጣመው በመተርጎም ወንድሞቹና እኅቶቹ ተብለው የተጠቀሱትን ወላዲተ አምላክ ጌታን ከወለደች በኋላ የወለደቻቸው እንደሆኑ አድርገው የሚናገሩትን ኑፋቄ ነበር፡፡ እስከዛሬ ድረስ እንኳን ክርስቲያን ነን የሚሉት መናፍቃን ይቅርና እስላሞችም እንኳን ወላዲተ አምላክ ጌታን የወለደችው በድንግልና መሆኑን የሚጠራጠርና ከጌታ በፊት ልጅ ወልዳለች የሚል አልነበረም፡፡ ምክንያቱም ይሄ በቅዱስ ቃሉ በግልጽ የሰፈረ በመሆኑ ትን. ኢሳ. 7፣14, ማቴ. 1፣23 ይሄንን የሚሉ የሚጠራጠሩ መናፍቃን ከተኩላቱ ቡድን ስናገኝ አሁን እንግዲህ የመጀመሪያ መሆኑ ነው፡፡
መናፍቃኑ ወንድሞቹ እኅቶቹ የሚለውን የአይሁድን አባባል ይዘው ይቅር ይበላቸውና እንዳያስተውሉ አድርገው አዚም የረጩባቸውን አጋንንት ይጣልላቸውና እመቤታችንን ከጌታ በኋላ የወለደቻቸው ናቸው ይላሉ፡፡ በጥቅሱ ላይ ያለውን የአይሁድ ቃል ትክክል ነው ብለው ካመኑማ እንግዲያውስ ዮሴፍም የጌታ የሥጋ አባት ነዋ! ምክንያቱም በጥቅሱ ላይ አይሁድ ጌታን “ይህ የጸራቢ ልጅ አይደለምን? እናቱስ ማርያም ትባል የለምን? ወንድሞቹስ ያዕቆብ…. ” ብለዋልና፡፡ አይሁድ ጌታን የዮሴፍ ልጅ ያሉበት ምክንያት የዮሴፍ ልጅ እንደሆነ ያምኑ ስለነበረ ነው፡፡ ሊያምኑ የቻሉበት ምክንያትም ጌታ ጌታ ነኝ ብሎ በድንግልና ተጸንሶ በድንግልና መወለዱ በሕዝቡ ሁሉ ታውቆ ተጸንሶ እስኪወለድ ተወልዶም ሲያድግ እንደ አምላክነቱ ለአምላክነቱ በሚገባ እንክብካቤታ መስተንግዶ በተለየ ሁኔታ መኖርን ሳይሆን እንደማንኛውም ሰው ሕግ ሥርዓትና ሌሎች ሁኔታዎችን ሁሉ አክብሮ እስከ ጊዜው ድረስ ተመሳስሎ መኖርን ስለነበረ የፈለገው እግዚአብሔር ድንግልን በእጮኛ ስም ለዮሴፍ ሰጥቶ የዮሴፍ ልጅ እንደሆነ እንዲያስቡ አድርጎ ጌታ እንዲወለድና እንዲያድግ አደረገ፡፡ እንዲህ ባያደርግ ኖሮና ያለ እጮኛ እንደ ፀነሰች ቢያስቡ ኖሮ በኦሪቱ ሕግ ዘኁ. 5፣19 መሠረት በዝሙት ጸንሳለች ብለው ወግረን እንገላለን ይሉ ስለነበርና ለእጮኛ ሳትሰጥ በድንግልና ጸነስኩ ብትላቸው አይሁድ ስለማያምኑና እሷንም ለችግር ሊዳርጓት ስለሚችሉ ይህ ችግር እንዳይደርስባት ነበር እግዚአብሔር ዮሴፍና ወላዲተ አምላክ ብቻ በሚያውቁት ምስጢር በጥበብ ለአይሁድ ይምሰል በእጮኝነት ስም ለዮሴፍ እንድትታጭ የተደረገው፡፡ ወላዲተ አምላክ ለዮሴፍ የታጨችበት ምክንያት ይሄ ነው ደካሞች እንደሚያስቡት ለሌላ አይደለም፡፡ በዚህም መሠረት አይሁድ ጌታን የዮሴፍ ልጅ እንደሆነ አድርገው ሊያስቡ ቻሉ፡፡ “የጸራቢው ልጅ አይደለምን” ያሉትም በዚህ ምክንያት ነው፡፡ ታዲያ የተጠቀሱት ሰዎች ወንድሞቹና እኅቶቹ ካልሆኑ ለምን እንደዚያ ተባለ? ቢባል የዮሴፍ ልጆች ስለሆኑ ነው ዮሴፍ ከሟች ሚስቱ የወለዳቸው፡፡ ለዚህም ነው በዚያ ጥቅስ ላይ ወንድም ተብሎ የተጠቀሰው ይሁዳ መልእክቱን ሲጽፍ የኢየሱስ ክርስቶስ ባሪያ የያዕቆብም ወንድም የሆነ ይሁዳ… በሚል ቃል መልእክቱን መጻፍ የጀመረው ይሁ. 1፤1
“ ኹራፊው አምሳሉ ገብረ ኪዳን መች ከዚህ ኑፋቄያዊ ሕፀጹ ብቻ ተገትቶ፡፡ ከተዘፈቁ አይቀር እንዲህ ነው፤ ‹‹በአይሁዶች መርዘኛ ጥርስ የገባች ሀገር ኢትዮጵያ!›› በሚል ርእስ ተሸካሚነት ፀረ ሴማዊነቱንና ለዚህ ፀራዊ ስሜቱ የቤተክርስቲያኒቱን ትምህርት በማዛባት በገለጠበት በዚያ ማወየቢያ ጽሑፉ ውስጥ ሁለት ትምህርተ ሃይማኖታዊ ርእሰ ጉዳዮችን አዛብቶ ቅርቧል፡፡ የመጀመሪያው፤ ‹‹ የኢትዮጵያ ቤተክርስቲያን ‹ ለይሁዳ ወለዱ ወለዉሉደ ዉሉዱ ይደምሰስ › ትላለች፤›› ተብሎ፤ በማትለውና ግድፈት በተሞላበት ግእዝ የተገለጠው አሳበ ጥቅስ ነው፡፡ ተዛብቶ የቀረበውና ቤተክርስቲያን ብላው በማታውቀው (ግእዝ አይሉት አማርኛ) መንገድ የቀረበው አሳበጥቅስ፤ ቤተክርስቲያኒቱ በምትለው ትክክለኛ ግእዝ ሲቀመጥ፤ ‹‹ለይሁዳ ወልዱ ወለ ዉሉደ ወልዱ ይደምሰስ›› በሚል ነው፡፡ እንግዲህ ተመልከቱ በዕለተ ስቅለት ብቻ በቤተክርስቲያን የዋለ ሰው እንኳን የማይገድፈውን አሳበ ጥቅስ የገደፈው ኹራፊው አምሳሉ ገብረ ኪዳን ነው፡፡ ይኸው ሰው ነው፤ የአባጊዮርጊስን ‹‹ውዳሴ መስቀል›› ፣በ ‹‹አራቱኃያላን›› መጽሐፍ ውስጥ የተካተቱትን የአቡነ በጸሎተ ሚካኤል፣ የአቡነፊልጶስ፣ የአቡነ አኖሬዎስ እና የአቡነ አሮን ገድላትን ተርጉሞና ጥልቅ ጥናታዊ ማብራሪያ የሰጠውን ዲያቆን ዳንኤል ክብረትን፤ ያለአንዳች ተጨባጭ ማስረጃ፤ በግእዝ ጨዋነት ለመጠርጠር የዳዳው፡፡ ኹራፊው አምሳሉ ይህ ግድፈቱ ሳያንሰው በዚሁ በገደፈው ግእዙ የራሱን ፀረ ሴማዊ ፍላጎት በመቀንበብ፤ ቤተክርስቲያን ‹‹ለይሁዳ ወልዱ ወለዉሉደ ወልዱ ይደምሰስ›› በሚል የሚለውን አሳበ ጥቅስ በዕለተ ዓርብ የምትጠቀመው፤ ‹‹አይሁዶችን ለማውገዝነው›› ሲል የኢትዮጵያ ቤተ ክርስቲያንን በፀረ አይሁድነት ፈርጆ ሊያስፈርጃት ይጣጣራል፡፡
እውነታው ግን ወዲህ ነው፡፡ የአስቆሮቱ ይሁዳ ከአሥራ ሁለቱ ሐዋርያት አንዱ ነበር፡፡ ነገር ግን የተመረጠበትን ሐዋርያዊ ተግባር ትቶ ከሰቃልያነ እግዚእ ጋር ተባብሮ ጌታውንና መምህሩን አሳልፎ በመስጠቱ፤ በኋላም በጥፋቱ ተፀፅቶ እንደ ጴጥሮስ ንስሐን ሳይሆን በብልጠት ምሕረትን ስለ ፈለገና ራሱን ስለገደለ የእርግማን እርግማን ተፈጽሞበታል፡፡ ቤተክርስቲያናችን ይህን ለመዘከር፤ልዩ ልዩ መዝሙራትን በማስተዛዘል በሚጸለይበት ጊዜ ‹‹ለይሁዳ ወልዱ ወዉሉዱ ይደምሰስ›› የሚል የመርገም ቃል አዝማች እንዲ ነገር ታደርጋለች፡፡ ከዚህ ፀራዊ አስተሳሰብ ብቻ እንኳን ተነሥተን እንፈርጅ (ፍረጃ ተገቢ ባይሆንም) ብንል፤ በፀረ ሴማዊነት እኩይ መንፈስ አብዶ፣ የቤተክርስቲያኒቱን ትምህርት ለፀረ ሴማዊነት ወይም ለፀረ አይሁድነት ቅስቀሳ አዛብቶ በመጠቀም፤ ኩላዊት የሆነችውን ቅድስት ቤተክርስቲያንን በፀረ አይሁድነት ፈርጆ ሊያስፈርጅ እየዳከረ የሚገኘው ኹራፊው አምሳሉ ነው”
በማለት ስለ እነሱ እጅግ ያፈርኩበትን በማይውቁት ጉዳይ ባለማወቃቸው ሳያፍሩና ሳይሳቀቁ ሌላኛውን ክሳቸውን ያቀረቡት፡፡ እኔ ጤነኝነታቸውም እራሱ በጣም ነው የሚያጠራጥረኝ ከላይ ቤተክርስቲያን በፍጹም አትልም አሉ ወረድ አሉና ደግሞ ትላለች የምትለውም እንደዚህ ነው አሉ፡፡ እኔ የሰጠሁትን ትርጉም ትክክል አይደለም ካሉ በኋላ ትክክለኛ ነው የሚሉትን ትርጉም ሊናገሩ አልቻሉም፡፡
የተኩላው ቡድን ለራሱ አጣርቶ ሳያውቅ ተመልሳቹህ ከጽሑፌ እንደምታረጋግጡት “ለይሁዳ ወልዱ ወለ ውሉደ ውሉዱ ይደምሰስ” ብየ የጠቀስኩትን ጥቅስ አወለጋግደው “ለይሁዳ ወለዱ ወለዉሉደ ዉሉዱ ይደምሰስ” ብሏል በማለት ትክክል እንዳልሆነ በመግለጽ ትክክለኛው ‹‹ለይሁዳ ወልዱ ወለ ዉሉደ ወልዱ ይደምሰስ›› የሚለውን ነው ብለዋል፡፡ ምነው የማያውቁትን ነገር ባይዘባርቁስ? ማን አስገደዳቸው? ወይ ደግሞ እንዲህ ከሚዋረዱ ሊቃውንቱን ቀርበው ቢጠይቁስ ምን አለ? እስከመቸ ድረስ ነው በድንቁርና ድፍረት ምን ይሉናል ሳይሉ በግምት የሚዘባርቁት? ደሞ ትክክል ነው ያሉትን እንደያዙ ቢቆዩስ ምን አለ? እንደገና ደግሞ ወደታች ‹‹ለይሁዳ ወልዱ ወዉሉዱ ይደምሰስ›› ይሉና ይቀይሩታል፡፡ ስሕተታቸው ምንድን ነው? ትክክለኛው ግእዝ ብለው መጀመሪያ የጠቀሱት “ለይሁዳ ወልዱ ወለ ዉሉደ ወልዱ ይደምሰስ” ከሚለው “ዉሉደ ወልዱ” የሚለው ነው፡፡ ስሕተቱም ውሉደ ሲጻፍ ልክ እኔ እንደጻፍኩት በካዕቡ (ው) ይጻፋል እንጅ በሳድሱ (ዉ) አይጻፍም ቀጥሎ ያለውም ቃል እኔ እንዳልኩት ሁሉ በብዙ ቁጥር ውሉዱ ይባላል እንጅ በነጠላ ቁጥር ወልዱ አይባልም ምክንያቱም ብዙ ሰዎች ብዙ ልጆችን ይወልዳሉ እንጅ አንድ ልጅ በብዙ ሰዎች አይወለድምና፡፡ ግስ ወይም ቁጥር እንዴት እንደሚረባ ካላወቁ ዝም ቢሉስ ምን አለ? እኔም የግእዝ ሊቅ ነኝ ማለቴ አይደለም ግን ቢያንስ ያውም እኔን “እንግዲህ ተመልከቱ በዕለተ ስቅለት ብቻ በቤተክርስቲያን የዋለ ሰው እንኳን የማይገድፈውን አሳበ ጥቅስ የገደፈው ኹራፊው አምሳሉ” በማለት እያንኳሰሱ በአላዋቂነት የከሰሱ ሆነው እያሉ እንዴት አይጠነቀቁም? ሊቃውንቱን ጠይቀው በቅጡ ቢረዱ ምናለ? ትክክለኛ ነው ብለው ከታች የጠቀሱት ላይ ደግሞ ወውሉዱ የሚለውን ገድፈው አስቀምጠውታል ደግሞ “…ዲያቆን ዳንኤል ክብረትን፤ ያለአንዳች ተጨባጭ ማስረጃ፤ በግእዝ ጨዋነት ለመጠርጠር የዳዳው” ይባልልኛላ! ማፈሪያ ሁላ፡፡
ቀጠሉና “ፀረ ሴማዊ፣ ቤተክርስቲያንን በፀረ ሴማዊነት ሊያስፈርጅ ይጣጣራል” አሉኝ ለመሆኑ ፀረ ሴማዊ ማለት ብን ማለት ነው? እኔ እራሴ ምን ነኝና? ፀረ አይሁድ (የእስራኤላዊያንን ዘር ማለት ሳይሆን የጨነገፈውን መሲሑን ያልተቀበለውን የአይሁድን እምነት የሚከተሉ ማለት ነው) እናም እንዲህ ማለታቹህ ከሆነ በዚህ በጨነገፈው አይሁድነትና በክርስትና መሀል ጠላትነት ከተጀመረ እኮ ቆየ! ሁለት ሽህ ዓመታት አለፉ፡፡ በዚህም ምክንያት ነው አይሁድ እስከዛሬ ድረስ ክርስቲያኖችን የሚያሳድዱት የሚጠሉት የሚንቁት፡፡ ቤተክርስቲያን “ለይሁዳ ወልዱ ወለ ውሉደ ውሉዱ ይደምሰስ” ብላ ስትል ቃሉን ከጊዜ በኋላ የፈጠረችው ሳይሆን ነቢዬ እግዚአብሔር ንጉሥ ዳዊት በትንቢት በመዝ. 108(109)ላይ ስለ ይሁዳና ሰቃልያነ እግዚእ ካስቀመጠባቸው የእርግማን ቃል ጥቂቱን በመውሰድ የሚነገር ቃል ነው፡፡ ተኩላት ሆይ! የእግዚአብሔር ቃል “የእፉኝት ልጆች” ማቴ. 3፣7 የሚላቸው እነማንን ይመስላቹሀል? ክርስቶስ “ለዘለዓለሙ ፍሬ አይገኝብሽ” ማቴ. 21፣18 ብሎ የረገማት በለስ እነ ማን ናቸው? ልበ አምላክ ዳዊት ስለ ክርስቶስ ስቅለት በተነበየበት መዝሙሩ 21፣12-30 “ውሾች፣ የክፋተኞች ጉባኤ” እያለ የገሰጻቸው እነማንን ነው? አይሁድ እንዲህ እንዲህ ዓይነት ቃላትን “በፀረ ፀረ ሴም” እንቅስቃሴ ሽፋን ከመጽሐፍ ቅዱስ ለማስጠፋት መንቀሳቀስ ከጀመሩ ቆይተዋል ይመስለኛል እነ ተኩላትም የዚህ እንቅስቃሴ ደጋፊዎች ናቸው፡፡ ከዝንባሌያቸው እንዳያቹሀቸው በእርግጠኝነት እንዲህ ዓይነቶችን ቃላት አጥፉ ቢባሉ የሚያንገራግሩ አይመስለኝም፡፡
ተኩላት ቀጠሉና “ … በሥርዓቱ መሠረት አንድ ካህን በትዳር ሕይወት እያለ ባለቤቱ ወይም ሚስቱ ሰርቃ ከሌላ ወንድ ብትደርስና ከሌላ ወንድ መድረሷን አወቀም አላወቀ ከሌላ ከደረሰች በኋላ እሱ ቢደርስባት ሥልጣነ ክህነቱ ይፈርሳል፡፡ ከዚያ በኋላ በዚያ ሥልጣነ ክህነት መጠራትና ማገልገል አይችልም፤ መቅደስ ውስጥም መግባት ፈጽሞ አይችልም፡፡ የሚለው ነው፡፡ በየትኛው ሥርዓት መሠረት እንደሆነና የሥርዓቱም ድንጋጌ በየትኛ አንቀጽና ቁጥር እንደሚገኝ ያልገለጸው ኹራፊው አምሳሉ ገብረ ኪዳን የራሱን ድንጋጌ ‹‹በሥርዓቱ መሠረት››
‹‹ሁለት ጊዜ ያገባ፤ ሁለት ሚስት ያለው፤ ከሴሰኛ ሴት የደረሰ፤ በአገልግሎት ምክንያት ሚስቱን የተለየና የፈታ፤ እመነኩሳለሁ፣ ተባሕትዎ እይዛለሁ ብሎ ሚስቱን ያሰናበተ ካህን ከሹመቱ ይሻራል፡፡›› ብለዋል፡፡ ዲያቆን ከሆነ ደግሞ፤ ‹‹ሁለት ሴት ያገባ፣ ወይም በተሾመ ጊዜ ከሴት ርቄ ንጽሕና ጠብቄ እኖራለሁ ብሎ ተሥሎ ከተሾመ በኋላ ሥዕለቱን አፍርሶ ሚስት ያገባ ወይም ከዘማዊት ሴት የደረሰ፣ ተደብቆ ተክሊል ያደረሰ ወይም እመነኩሳለሁ ተባሕትዎ እይዛለሁ ብሎ ሚስቱን የፈታ ከዲቁናው ማዕረግ ይሻራል፡፡›› ሲሉ ያስረዳሉ፡፡ (ሥርዓተ ቤተ ክርስቲያን፤ 1993፣ 120–123)
ይህን የሊቁን ትንታኔና የፍትሕ መንፈሳዊ ድንጋጌ ይዘን የኹራፊውን የአምሳሉ ገብረ ኪዳንን ግለ ድንጋጌ ስንፈትሽ፤ እውነት አልባ መሆኑን ከመረዳት ባሻገር፤ አንድ ካህን ያለ ራሱ በደል ክህነቱን የሚያጣበት ምንም ዓይነት ቀኖናዊ መሠረት የሌለ መሆኑን እናረጋግጣለን፡፡ በሚስቱ ስርቆት ተፈጸመ ቢባልና ይህም በማስረጃ ተረጋገጠ ቢባል በቀኖና ቤተክርስቲያን መሠረት ሚስቱ በዝሙት ወድቃ ተገኝታለችና ጋብቻው ሊፈርስ ይችላል እንጂ ክህነቱ ሊፈርስ የሚችልበት ምንም ዓይነት ቀኖናዊ መሠረት የለውም ”
በማለት ሌላኛውን ጉዳቸውን ጎለጎሉት፡፡ መቸም ቀኖና ቤተክርስቲያን እንደዚህ ዘመን የተደፈረበት ዘመን የለም፡፡ እኔ ዓላማቸው ምን እንደሆነ አይገባኝም እንዲህ መሰል ቀኖና ቤተክርስቲያን ሲጠቀስ አይወዱም ሊሽሯቸውም ይፈልጋሉ መሰለኝ እንደሌለ አድርገው ያወራሉ፡፡ አሁን አሁን ዲያቆናት ነን የሚሉቱ የሚበዙቱ እኔ መጠበቅ ስለማይፈልጉ አውቀው ይሁን ምን አላውቅም ዲቁና ምን ግዴታ እንዳለበት፣ ከምን መጠበቅ እንዳለበት፣ ሥልጣኑን ምን እንደሚያሽረው ጨርሰው የማያውቁ ናቸው፡፡ እኔ ማን ክህነቱን እንደሚሰጣቸውም አላውቅም፡፡ ተኩላቱ አምሳሉ ፈጥሮ ነው ያሉትን ቀኖና ቤተክርስቲያን እንኳን ዲያቆን ነኝ የሚል ይቅርና ከምእመናን እንኳን የማያውቀው የሚኖር አይመስለኝም፡፡ ይህ ሥርዓት ከተደነገገበት የቀኖና መጻሕፍት አንዱ ፍትሐ ነገሥት ፍትሕ መንፈሳዊ አንዱ ነው ከአንቀጽ 6 እስከ 9 ድረስ ተዘርዝሯል፡፡ ሌላኛው ሲኖዶስ የሚባለው መጽሐፍ ነው መጽሐፈ ብርሃን የሚባል ሌላ መጽሐፍም አለ፡፡ በሌሎች የቀኖና መጻሕፍትም ክህነትን ስለሚያፈርሱ ጉዳዮች በተለያየ መንገድ ይጠቀሳሉ፡፡ ተኩላቱ ካልጠቀሷቸው ክህነትን ከሚያስፈርሱ ነገሮች ውስጥ ነፍስ ማጥፋት፣ ኑፋቄ፣ ሃይማኖትን መካድ፣ ጋብቻ ሳይፈጽሙ ምንም ትሁን ምን ሚስት ካልሆነች ሴት ጋር ተራክቦ መፈጸም፣ ካገቡ በኋላም ከሚስ ውጭ ዝሙት መፈጸም ናቸው፡፡ ተኩላቱ ያሉት ሁለተኛ ሚስት ማግባትማ ጨርሶ የሚታሰብ አይደለም፡፡ አንድ ምእመን ድንግልና ከሌለው ዲቁና ከዚያም ቅስና ሊካን አይችልም፡፡ በግብጽ ቤተክርስቲያን መጻኢ ወይም አዲስ አማኝ ከሆነ ድንግልና ባይኖረውም በአረማዊነቱ ወይም በኢአማኒነቱ ዘመን የሠራው ኃጢአት ተደምስሶለት እንደድንግል ተቆጥሮ ክህነትን ማግኘት ይችላል፡፡ በኢትዮጵያ ቤተክርስቲያን ግን ይህ አይቻልም፡፡
አሁን አሁን ዕያየን እንዳለነው ግን ይሄ ሁሉ ቀኖና ቤተክርስቲያን ድብልቅልቁ ወጥቶ “ድንግልና የለውም ለክህነት አይበቃም!፣ አፍርሷል ማገልገል አይችልም!” የሚባል ነገር ቀርቶ በቅድስናው ስፍራ ላይ የጥፋት እርኩሰት በገፍ የሚፈጸምበት ዘመን ሆኖ ቤተክርስቲያን የነ አፍኒንና ፊንሐስ መፈንጫ ሆናለች፡፡ አባቶችም እንደ ዔሊ ሁሉ ኧረ ዔሊ እንኳን የተቻለውን ያህል ተናግሯል እነዚህ ግን ዐይተው እንዳላዩ ሰምተው እንዳልሰሙ ጭጭ በማለት የእግዚአብሔርን ክብር የሚያስደፍሩ አፍኒንና ፊንሐሶችንም ለከፋ ፍርድ የሚዳርጉ ሆነዋል፡፡ ለዚህ የድፍረት ኃጢአታችንም በሚገባን የቅጣት ሰይፍ እየተበላን እንገኛለን፡፡